Ёшлар иттифоқи марказий кенгаши карантинга ёпилди – Газета.uz\n14 июл 2020, 18:04 Жамият\nЁшлар иттифоқи марказий кенгашида ишловчи ходимларда коронавирус юқтириш ҳолати кузатилганлиги сабаб марказий кенгаш биноси карантинга ёпилди. Бу ҳақда «Газета.uz»га ЁИ матбуот котиби маълум қилди.\nМатбуот котиби Нодир Абдуқодиров ҳозирда Марказий кенгаш биносида ҳеч ким ишламаётганини ва бино дезинфекция қилиш учун ёпилганини айтди.\nМаълумотга кўра, касалланганлардан биттаси уйда масофадан туриб ва яна бири ташикилот биносига келиб ишлаётган бўлган.\n«Шуни маълум қилмоқчимизки, юртимизда эълон қилинган карантин муносабати билан Ёшлар Иттифоқи Марказий Кенгашининг аксарият ходимлари 10 июлдан бошлаб онлайн (масофадан) ишлашга ўтказилган эди. ОАВ ва ижтимоий тармоқларда касалланган ходимлар сони 10 га яқин деган хабарлар асосга эга эмас.\nБинода қўриқлаш хизмати ва дезинфекция ишларини амалга ошираётган махсус ходимлардан бошқа ишчилар йўқ. Марказий Кенгаш биносида мунтазам тарзда дезинфекция тадбирлари амалга оширилмоқда", — деб ёзган Ёшлар иттифоқи матбуот котиби Нодир Абдуқодиров.\nШунингдек, янги ташкил қилинган Ёшлар ишлари агентлиги раиси ўринбосари Дилноза Каттахонова ўзида COVID-19 аломатлари сезилаётганини маълум қилди.\n#ёи маркази кенгаш


АҚШ президенти Жо Байден ва Россия президенти Владимир Путиннинг Женевадаги учрашуви бошланди — Sof.uz\n16.06 16:58 556 Jahon\nРоссия президенти Владимир Путин Женевадаги қўшма учрашувидан олдин АҚШ президенти Жо Байден билан қўл бериб кўришди. Бу ҳақда "Лента.ру" мухбири хабар беради.\nУчрашув Женева кўлига қараган "Ла Гранж" кўчмас мулкида бўлиб ўтади. Путин Байдендан олдин келган, у Россияда ишлаб чиқарилган "Аурус" машинасида келган. Виллага етиб келганидан сўнг, раҳбарлар Швейцария Президенти Гай Памерлан билан суратга тушишди, шундан сўнг улар музокаралар бўлиб ўтадиган кутубхонага йўл олдилар.\nПутин-Байден саммити АҚШ президенти лавозимига киришганидан бери уларнинг биринчи юзма-юз учрашуви бўлади. Учрашув тахминан 5 соат давом этиши кутилмоқда. Музокаралар якунида раҳбарларалоҳида матбуот анжуманларини ўтказадилар.


Иккинчи жаҳон уруши қатнашчиси 97 ёшида яна парашютда сакради - xabar.uz\nИккинчи жаҳон уруши қатнашчиси 97 ёшида...\n06.06.2019 08:59 0 1645\nАмерикалик Том Райс 97 ёшида парашютда сакради. Бу ҳақда France24 хабар бериб ўтди.\nТом Райс иккинчи жаҳон уруши қатнашчиси бўлиб, 1944 йилда АҚШ ва бошқа иттифоқчиларнинг Нормандияда жойлашган Германия қўшинларига қилган ҳужумида иштирок этган. «Оверлорд» деб ном олган ушбу амалиёт билан Европада иккинчи фронт очилган ва таркибида Райс ҳам бўлган бўлинма Франциянинг Карантан шаҳрига парашютда ташланган эди.\nТом Райс яна Францияга қайтишни ва бу ишни яна такрорлашни истаганини айтиб ўтди. У билан биргаликда 14 мамлакатдан келган 200 парашютчи ҳам сакраган.\nАҚШ Франция Германия\nТаҳлил 14/10, 10:33


Масъулиятни чуқур англаб / ADOLAT ижтимоий-сиесий газетаси\nШу кунларда мамлакатимиз ва халқимизнинг бугуни, эртанги истиқболига бевосита дахлдор бўлган сиёсий тадбир — Ўзбекистон Республикаси Президенти сайловига юритимизнинг ҳамма жойида бўлгани сингари Навоий вилоятида ҳам қизғин ҳозирлик кўрилаяпти.\nВилоятнинг шаҳар ва туманларидаги энг гавжум масканлар, корхона, ташкилот ва муассасалар бинолари олдига ўрнатилган, сайлов кампаниясининг қизғин палласидан дарак берувчи даъваткор баннерлар барчанинг эътиборини жалб этаяпти.\nЎзбекистон Республикаси Президенти сайловини ўтказувчи 5-Навоий округ сайлов комиссияси ва унинг таркибидаги сайлов участкалари сиёсий тадбирга тайёргарлик кўришнинг фаол марказларига айланиб улгурган. Мустақиллик йилларида бунёд этилган энг замонавий, бир-биридан кўркам биноларда жойлашган бу масканларга келиб-кетаётган кексаю ёш юртдошларимиз сони кун сайин кўпайиб бораётганлиги ҳам шундан далолат беради.\n— Сайлов округимиз ҳудудида сайловолди жараёнлари, ташвиқот ишлари сайлов қонунчилиги талаблари даражасида, шаффофлик, очиқлик ва ошкоралик руҳида, демократик тамойиллар асосида ташкил этилмоқда, – дейди округ сайлов комиссияси раиси Нормурод Исоқов. — 2016 йилнинг 4 декабрь куни бўлиб ўтадиган Ўзбекистон Республикаси Президенти сайловида 641 минг 380 нафар навоийликлар ўз конституциявий ҳуқуқларидан фойдаланиб, фуқаролик позицияси, хоҳиш-иродасини намоён этишади. Сайловга тайёргарлик жараёнларида улар учун ҳар жиҳатдан энг қулай шарт-шароитлар яратилишига жиддий эътибор қаратилмоқда. Шу мақсадда ташкил этилган жами 363 та сайлов участкасида иш қизғин, айни пайтда бу масканлардан одам аримайди. Сайловчилар бу ерда ўзларини қизиқтирган сайловга оид барча саволларга тўлақонли жавоб олишаяпти.\nБиз Навоий шаҳридаги участка сайлов комиссиялари фаолияти билан танишар эканмиз, юқорида айтилганларга яна бир бор ишонч ҳосил қилдик. Вилоят марказида фаолият юритаётган жами 42 та сайлов участкаси имкон қадар сайловчилар хонадонларига яқинлаштирилди.\n— Сайлов участкамиздаги сайловчилар сони 2665 нафарни ташкил этади, — дейди 8-сонли мусиқа ва санъат мактаби биносида жойлашган Ўзбекистон Республикаси Президенти сайловини ўтказувчи 37-участка сайлов комиссияси раиси Хайрулла Нарзуллаев. — Шундан 17 нафари овоз беришда биринчи марта қатнашадиган ёш сайловчилардир. Айни пайтда 11 кишидан иборат комиссия аъзоларимизнинг ҳар бири сиёсий кампанияни юксак савияда ўтказиш мақсадида катта масъулият билан иш олиб бормоқда. Шу мақсадда участка сайлов комиссияси хонаси Марказий сайлов комиссияси томонидан тақдим этилган услубий тавсиялар асосида тўлиқ жиҳозланди. Участка сайлов комиссияси аъзолари томонидан ҳамшаҳарларимизнинг сайлов қонунчилиги борасидаги билимлари ва ҳуқуқий маданиятини янада оширишга алоҳида эътибор қаратилмоқда. Шу мақсадга хизмат қилувчи сиёсий адабиётлар, сайлов қонунчилиги ҳужжатлари, марказий ва маҳаллий ижтимоий-сиёсий газеталар, сиёсий партияларнинг даврий нашрларидан сайловчиларнинг тўлақонли фойдаланишлари учун барча шарт-шароитлар муҳайё этилган. Бундан ташқари, “Ёш сайловчилар” бурчаги мавжуд. Шунингдек, “Она ва бола хонаси”, тиббий хизмат хонаси ҳам шай ҳолатга келтириб қўйилган.\n— Мен бўлажак сайловда илк бор қатнашаман, — дейди Камола Ҳайдарова. — Шунинг учун ҳам Ўзбекистон Республикаси Президенти сайлови бўйича ўзимни қизиқтирган саволларга жавоб топиш мақсадида бу ерга келдим. Мен сингари ёш сайловчиларга алоҳида эътибор қаратилиб, “Ёш сайловчилар” бурчаги ташкил этилганидан жуда хурсанд бўлдим. Сайлов тўғрисида кутганимдан ҳам кўпроқ тушунча олдим. 4 декабрь куни она Ватанимнинг порлоқ истиқболи, халқимизнинг фаровон турмуши учун ўзим танлаган номзодга овоз бераман.\nБиз билан бўлган суҳбатда Мушарраф ая Тўхтаева ҳамда Мамарайим ота Ортиқовлар ҳам сайлов участкасига келиб, сайлов қонунчилиги, унга киритилган ўзгартириш ва қўшимчалар, уларнинг мазмун-моҳияти ва аҳамияти тўғрисидаги билимларини янада бойитганликларини таъкидлашди.\nҲа, Навоий вилоятидаги сайлов участкаларидан бирор дам сайловчилар қадами узилмайди, десак янглишмаймиз. Бу эса вилоятда Ўзбекистон Республикаси Президенти сайловига барча бирдек масъулият билан қизғин тайёргарлик кўраётганлигини англатиб турибди.\nСайлов кодекси унинг ўзига хос жиҳати нимада?...\nМаълумки, сайловлар кишилик жамиятининг бир неча асрлик тарихий ривожланиши маҳсули бўлиб, давлат ва жамиятнинг такомиллашган моделларини шаклланти...


Жаҳон 09:33 / 26.05.2022 45028\nУкраина президенти Володимир Зеленский АҚШ собиқ давлат котиби Ҳенри Киссинжер, шунингдек, The New York Times газетаси бўлимининг Россия билан зиддиятда Украина ён босиши зарурлиги ҳақидаги баёнотларига изоҳ берди.\n25 май, чоршанба куни кечки видеомурожаатида Зеленский бу баёнотларни Иккинчи жаҳон уруши арафасида ҳукм сурган фикрлар билан таққослади ва 1938 йилдаги Мюнхен келишувини эслатди. Ўшанда Буюк Британия, Франция ва Италия Адолф Ҳитлернинг ҳудудий даъвосини тинчлантиришга умид қилиб, Германия Чехословакиянинг Судет областини қўшиб олишига рози бўлганди.\n«Жаноб Киссинжер, масалан, чуқур ўтмишдан чиқиб, Россияга Украинанинг бир қисмини бериш кераклигини айтди. Гўёки Россиянинг Европадан бегоналашиши юз бермаслиги учун. Афтидан, Киссинжернинг тақвимида ҳозир 2022 йилнинг ўрнига 1938 йил ва у Давосда эмас, балки ўша пайтдаги Мюнхенда нутқ сўзламоқдаман, деб ўйлаяпти», деди Украина президенти.\nУнинг қўшимча қилишича, 1938 йилда, ўша пайтда 15 ёшли Киссинжер оиласи билан нацистлар Германиясидан қочиб кетган. «У ҳамма нарсани яхши тушунган, ўшанда нацистлардан қочиш ёки курашиш ўрнига уларга мослашиш зарурлиги ҳақида гапирмаган», — деди Зеленский.\nУкраина президентининг сўзларига кўра, Россия нима қилмасин, «Украинага зарба берган минглаб ракеталар, ўн минглаб украиналиклар ҳалок бўлгани, Буча ва Мариуполдаги ҳолат, вайрон қилинган шаҳарлар, Россия томонидан қурилган ҳамда одамлар ўлдирилаётган, қийноққа солинаётган, зўрланаётган ва таҳқирланаётган «фильтрлаш лагерлари»га қарамай, Россия манфаатларини ҳимоя қиладиганлар топилади».\n23 май куни Ҳенри Киссинжер Давосдаги Жаҳон иқтисодий форумида сўзлаган нутқида ғарб давлатлари Россиянинг Европа учун аҳамиятини ёдда тутиши ва «лаҳзалик кайфият»га берилмаслиги кераклигини маълум қилди.\nКиссинжер, шунингдек, ғарбни Украинани Россиянинг кенг кўламли ҳарбий ҳаракатлари бошланишидан олдин назорат қилган ҳудудларни сақлаб қолишини ўз ичига олган шартлар асосида тинчлик музокараларига рози бўлишга мажбурлашга чақирди.\n«Музокаралар яқин икки ой ичида, енгиб ўтиш осон бўлмаган тўнтаришлар бўлишидан олдин бошланиши керак. Идеал ҳолда, ажратиш чизиғи эски статус-квога қайтиш бўлиши керак», - деди Киссинжер.\nУнинг сўзларига кўра, Украинанинг 2022 йилгача Россия томонидан эгаллаб олинган ҳудудларни қайтариб олишга уринишлари «Украина озодлиги учун кураш эмас, балки Россиянинг ўзига қарши янги уруш» бўлади.\nХудди шундай чақириқлар The New York Times газетасининг 19 майдаги рукнида ҳам эълон қилинган. Матнда айтилишича, Украина урушни тўхтатиш учун ҳудудий ён босишга ва «оғриқли қарорлар» қабул қилишга мажбур бўлади. Муаллифлар, шунингдек, Киевни «хаёлий ғалабага интилмасликка» чақирди.\n«Эҳтимол, New York Times 1938 йилда ҳам шунга ўхшаш нарсани ёзгандир. Лекин ҳозир, эслатиб ўтаман, 2022 йил», деб жавоб берди Зеленский.


Барселона метроси ходимлари 4 кунлик иш ташлаш ўтказмоқда\n17:02 / 30.05.2016\nБарселона метроси ходимлари, 30 май кунидан 4 кунлик иш ташлашни бошлашди.\nЕрости транспорти ҳаракати 30 ва 31 май ҳамда 1 ва 2 июнь кунлари қисман тўхтатилади, деб хабар қилмоқда La Vanguardia.\nКасаба уюшмалари шаҳар метроси раҳбариятидан компания ишчилари билан иш ҳақини ошириш ва узоқ муддатли шартномалар тузиш имконини берувчи битим имзолашни талаб қилмоқда.\nХабарларга кўра, иш ташлашнинг илк соатларидаёқ (поездлар ҳаракати эрталабки тиғиз вақтлар соат 7-9 оралиғида қисман тўхтатилган, яъни оралиқ вақти узайтирилган), метрода узун навбат сафлари ва лиқ тўла вагонларни кўриш мумкин бўлди.\nБу ҳолат шунингдек, 30 май куни кечки 16дан 18гача бўлган вақт мобайнида яна такрорланади.\n1 ва 2 июнь кунги иш ташлашларда Барселонада Primavera Sound мусиқа фестивали бўлиб ўтиши керак. У 15 йилдан бери ҳар йили Каталония пойтахтида ташкил этади.\nҚайд этиш жоизки, бу Барселона метросининг йирик ижтимоий анжуманлар чоғида амалга ошираётган биринчи иш ташлаши эмас. 22-24 февраль кунлари бўлиб ўтган Халқаро мобиль конгресси вақтида ҳам метро касаба уюшмалари иш ташлаш билан норозилик намойишини ўтказган эди.


Саидвафо Бобоев (1961) | www.ziyouz.uz\nБош саҳифа Ўзбек насри онлайн антологияси Саидвафо Бобоев (1961)\nРубрика: Саидвафо Бобоев (1961)\nСаидвафо Бобоев 1961 йил 10 декабрда Сурхондарё вилояти Бойсун туманида туғилган.1989-йили Самарқанд қишлоқ хўжалиги институтининг зоотехник-инженер факултетини тамомлаган.Ўзбекистон ёзиувчилар уюшмаси аъзоси.Турли йилларда «Сурхон тонги», «Заря Сурҳана», “Моҳият”, “Автомобилчи Плюс” газеталарида меҳнат қилган. Айни пайтда “Ёшлик” журналида махсус мухбир.»Миллат ифтихори» (2005), “Сиртмоқ қошидаги ўйлар” (2004), “Армонли дунё”, “Ушалмаган орзулар”, “Қўрқинчли тун”, “Қонли қилич” китоблари чоп этилган. “Аждарҳо комида” китоби чиқиш арафасида.\nСаидвафо Бобоев. Халоскор хабар (ҳикоя)\nЧоп этилган 18.03.2021 29.12.2020 МуаллифZiyouz.uz\nМен айтиб бермоқчи бўлган бу воқеа собиқ шўролар даврида юз берганди. Полкимиз Байкал ортидаги кичик бир шаҳарчада жойлашганди. Зобитлар турли миллат вакилларидан иборат бўлган аскарларга нафрат ва алам билан муомала қиларди. Миллатлар ўртасида турли низолар қўзғаш, аскарларни бир-бирларига қарши қайраш давоми…\nРукнларСаидвафо Бобоев (1961)\nСаидвафо Бобоев. Чол ўлмайдиган бўлди (ҳикоя)\nПасурхилик Саттор бобо бир кам саксонга кирди. Бир ҳафтача бурун Раҳмон даллолнинг маъракасидан чиқдию ўзини нохуш ҳис қилди. Биқинини ушлаб, “вой, юрагим”, деди. Ўғиллари дарров парвона бўлишди. Пешинга яқин машинага ўтирғизиб туман марказидаги касалхонага олиб кетишди. Сўнгги хабарларга қараганда, қариянинг давоми…\nСаидвафо Бобоев. Қора тундан қўрқма (қисса)\nЧоп этилган 11.09.2015 МуаллифZiyouz.uz\nҚир этагида ястаниб ётган Пасурхи қишлоғи аста-секин шом қоронғулигига бурканиб бормоқда. Подадан қайтаётган мол-ҳол, қўзиларларнинг маъраши, мўъраши авжида. Туёқлар остидан кўтарилган чанг-тўзон қишлоқ узра кирчил пардадай ёйилган.Абдумурод қорамтир тусга кирган осмон тоқига умидвор-умидвор кўз ташлади. Лекин излаганини тополмай ҳафсаласи пир давоми…\nСаидвафо Бобоев. Қонли қилич (роман)\nОДАМ БИЛАН ДАРАХТ Ўшанда у жажжигина бола эди. Отаси кичкинагина қайрағоч ниҳолини келтириб, унга хитоб қилди:– Ҳозир бу ниҳолни биргалашиб экамиз, ўғлим.Отаси ниҳолни ўтқазаётганда у катта одамларга хос жиддийлик билан кўчатни ушлаб турган эди. Отаси баландлиги ўғлининг бўйи билан баробар давоми…\nСаидвафо Бобоев. Олатўнлик (ҳикоя)\nХолматнинг юрагига ғулғула тушди. У новча бўй, сочлари ўсиқ, чармкамзул кийган йигитнинг анчадан бери кузатиб турганини пайқаб қолган эди.“Пулга эҳтиёт бўлиш керак, пулга”, — хаёлидан ўтказди Холмат лаш-лушларини апил-тапил йиғиштираркан. Унинг пишиқ матодан тикилган халтаси пулга тўла. Нақд тўрт юз давоми…


ҒАЗАБНИ БОСИШЛИК - Баҳоуддин Нақшбанд ёдгорлик мажмуаси маркази\n23 март 2019 й.\nТортишув, хусуматлар вақтида шайтон инсонни ғазаб ва нафратини сочишга ундайди. Шу йўл билан уни эгаллаб олиш, ўз измига солишга интилади. Иблис буни Одам алайҳиссалом ва унинг авлодларида азалдан тажриба қилиб келган.\nРасулуллоҳ соллаллоҳу алайҳи васаллам: “Аллоҳ Жаннатда Одамга шакл бергач, жон киритишидан олдин уни Ўзи хоҳлаганича бир муддат ташлаб қўйди. Шунда иблис унинг атрофида айланиб, нима эканлигига қизиқиб қаради, ичи бўшлигини кўргач, ғазабланганида ўзини боса олмайдиган қилиб яратилганини билди”.\n“Ўзини боса олмайдиган” жумласининг маънолари кўп. Шулардан бири ғазабланган вақтда киши ўзини қўлга ололмаслигидир. Ғазабни тийиш, уни бошқаларга сочмаслик билан шайтоннинг макрини қайтариш Расулуллоҳ соллаллоҳу алайҳи васалламнинг суннатларидандир.\nРасулуллоҳ соллаллоҳу алайҳи васаллам: “Кучли одам курашда ютган эмас, ғазабланганида ўзини босиб олган кишидир”, дедилар.\nАллоҳ Таоло ғазабини босувчи кишиларнинг ажрини кўпайтириб беради. Бу ҳақида Қуръони каримда Аллоҳ таоло марҳамат қилади: “Роббингиз томонидан бўлгувчи мағфиратга ҳамда тақводорлар учун тайёрлаб қўйилган эни осмонлару ер баробарида бўлган Жаннатга шошилингиз. У тақводор зотлар яхши-ёмон кунларда инфоқ-эҳсон қиладиган, ғазабларини ичларига ютадиган, одамларнинг хато-камчиликларини афв этадиган кишилардир. Аллоҳ бундай яхшилик қилувчиларни севади”.\n(Оли Имрон сураси, 133-134-оятлар)\nБу суннатга амал қилиш дунёда хотиржамлик, охиратда эса гўзал оқибат гаровидир.


Қайснинг хирад мактабида улум авроқин эвургони ва ишқ тундбоди етиб, ул авроқни совурғони, яъни Лайли ҳусни гулшанидин заъф хазони канора қилиб, сиҳҳат баҳори насимидин латофат гуллари очилиб, мактаб азми қилғони ва ул гуллардин Қайс кўнгли аёғиға ошиқлиқ тиканлари сончилғони1\nБу навъ этти фасона тақсим\nЛек асру ҳай ичра эрди побаст,\nДарс ичра-топиб каломи пайваст.\nҲар ишта ҳай аҳлиға навосоз.\nБир қурси фатирдек муҳаққар2.\nЎт қаҳриға бўлмайин ҳамовард,\nЕл хайлидин элта олмайин гард.\nСарвию, не сарв, рашки шамшод.\nБадрию, не бадр, меҳри ломиъ3.\nҚўнмай кўнгул ичра субҳ ёдин4.\nҲусн ичра нкисининг талоши.\nЧун вусма бериб аларға тазйин,\nКўзлар ики шўх кофири маст,\nУйқу тамаиға соя солиб\nЙўқ сояки тўрт саф чекиб занг,\nОчқунча юмуб кўз ул сипаҳ тез,\nДема бу сипаҳни хайли ҳинду,\nЧин дашти кийикларига мўнду5.\nМушк онча сочиб бу оҳуйи Чин\nУл донаға сайд ўлуб бир одам,\nБу донаға борча аҳли олам6.\nЖон топибон улки ўпса они,\nҲам тавқи зақан келиб анга нун7.\nБел риштаи жони зор янглиғ,\nЖон пардаси ичра тор янглиғ.\nҲам гавхари ришта шуғлидин пок,\nҲам лаълиға йўқ газанди ҳаккок8.\nПок эрди нечукки рост даъви.\nАндоқки бароту қадр аро ой9.\nКимникн бўлуб демакка майли,\nМалфуз ўлман бағайри Лайли.\nУйни ёрутуб дабири мазқур,\nЧун Қайс сўзн дейилмиш эрди\nБаҳр ўлди бу завқдин тарабнок10.\nКун бор эдиким беш-ўн сабақни,\nБир ориза11 бирла эрди ношод.\nАйшиға солиб эди марорат12.\nўт ёнса бўлур яна исиғроқ13.\nБор эрди қуёш мизожи нори,\nЧун муштаил ўлди солдилар ўрт14.\nЖисминки бор эрди ёсимин гул,\nЧун зилзила бўлди эрса хора,\nБўлур нафас ичра пора-пора.\nҲозир қилур эрдилар атиббо15.\nЙўқ эрса мизожидин мувосо.\nЖон берса не суд элга Исо16\nЁр ўлди ҳакимнинг иложи,\nНахли қади сарбаланд бўлди.\nМай табъиға бўлди ишратангез,\nБўлди яна ул узори гулгун,\nФам нуқтаси оғзи устида хол17.\nЎтдин гул очиб чу гулситонға,\nГулфом ўтиға анбарин дуд.\nЙўқ, йўқ не жаҳонки жонға куймак.\nЎтлуғ ики кўзи сурмаолуд,\nУл ўтға дағи бу сурмадин дуд.\nНе барқки барқи офат ўл юз,\nКим, он ила бўлғай ахтар андоқ.\nМиъжар сочи узра тори ноёб,\nУл навъки васл шоми маҳтоб18.\nБошдин аёғиға тегру маҳбуб.\nКўргач бу балони жовидона,\nКим, сайр ила кўнгли хуррам ўлғай,\nҚилғай бори сарвларни озод.\nҚизлар била азми гулшан этгай,\nШод ўлди жамолидин дабистон\nБир нахлни айлади хазони.\nЙўқ, йўқки тутошти сарбасар ўт,\nҲардам йнқилурға жисми мойил,\nҲуши доғи лаҳза-лаҳза зойил.\nТағйирпазир кўзга ҳоли,\nКолмади ҳавосида қарори,\nЭл солсалар изтироб ароға,\nКим, ҳар киши бўлса аҳли мактаб\n«Бир кунгина тарки дашт қилсун,\nТо гулки бу гулшан ичра сочқунг,\nБаҳор фарроши нафас-нафас эсган насимлар пувламоки била лола чароғин ёрутқонда ва саҳоб мушаъбиди лаҳза-лаҳза тушган чоқин чушкурмокидин тоғ димоғин қурутқонда ул кўзин ҳусн чароғи ёрутқон ва димоғин ишқ савдоси қурутқонининг гулрухлар била боғ тавфиға азм этгони ва Лайли ҳусни гулининг насими димоғиға етиб бир йўли ўзидин кетгони1\nКим қавси қузаҳни2 айлагай тавқ.\nАйлар нега ерни тўтаги ранг3.\nБўлур анга жўжа фарши ғабро4.\nТутқон бори ерни сабзаи тар.\nТун — кунни қилур бинафш сизғон,\nЯх тиғи қилур чаманни падруд7.\nМева йигочиға сийм ўкулур,\nАндоқкн дирам аро кўмулур.\nФарҳод8 фироқидин тўкар ёш.\nОчилса ливода шуққаи лаъл10.\nСўна бошидин берур нишони.\nТурно кўзию тазарв қони11.\nЗанбақ варақи аро сепар мушк\nКим, атри димоғини қилур хушк12.\nГўё тутулуб шамими чоғи,\nБоғ ичра бинафшанинг димоғи.\nКим, шабнам бирла оқизур сув.\nХашхош гул юзинда хашхош13.\nҲар хайлки рафъ этиб надамни,\nСаҳро сори қўйсалар қадамни,\nЖайран қўзисин кабоб этарлар.\nБоғи эди равзадин нишона,\nНажд этагидин чиқиб булоғи\nУл икки14 ичинда лоладек доғ.\nБу нкки нечукки ғунча дилтанг.\nИшқ ичра неча етиб малоли,\nМаҳваш қнлур эрди забт ҳоли.\nГоҳи чекиб нхтиёрсиз оҳ.\nАҳволида ҳар замонкн тағйир,\nКўнглн ғамин айлаб элга тақрир.\nКим, ёриға айлагай назора.\nИшқ аҳлиға пардаи висоли15.\nКирса киши кимса топмай они.\nКим, ёр етишти игтифоқи.\n«Кей турфа йигит, не ҳолатинг бор,\nГул атриниқилди мажлисафрўз.\nБўстон ҳарамини маскан этгаи.\nКўнглумни бурун назарда олғон,\nЎт ичра вужудум айлаган ғарқ.\nУрмоқ не бу наъли бозгуна!16\nКўнглумники олмишнг ниҳони,\nБу навъ сурар лабинг фасона17.\nЖонимники ўртадинг бас эрди,\nУт узра не эрди қуймоғинг ёғ!\nКуйганга не эрди қўймоғинг доғ!"\nҚўрқуб дедилар: «Не ҳол эрур бу?»\nИккисининг олнда ер ўпти,\nУл иш неки воқиъ ўлдибехост,\nҚайснинг ҳажр шабистонида шабнам гулоби юзига сочилғонидин кўзи очилғони ва булбули жабхез била ишқ достонлари адосида нола қилғони ва булбул соясидек туфроққа йиқилғони ва атоси анинг булбулдек фиғонларин эшитиб бошиға етгони ва маҳмил қафасита солиб олиб кетгони1\nГул атри димоғиға солиб ҳуш,\nСўгига2 кийиб либоси мотам.\nТопмай ўлмакдин ўзга чора.\nҲарён боқиб анда ёр топмай,\nАндуҳи ўти қарор топмай.\nЁ ҳажр ўти бўтратиб духонин3,\nАйлаб қора даҳр хонумонин.\nАндуҳи йиғилди кўҳ то кўҳ:\nЧун дардиға топмади карона,\nГардунға етишти оҳндин дуд.\nЎртангучи жисми коҳи4 эрди.\nАндин тутубон жаҳонни каҳдуд5.\nКим, они кўк этти ул тапонча6,\nОҳи ўти кўргузуб аламлар7.\nЎтмай бу сипаҳ эли камоҳи,\nТун урди кўмурлърини дарҳам,\nГулларки тўкулди ғунча кулди8.\nДёбким: «Қани ул гули шакарханд\nУл чеҳрадин эрди ёдгори,\nЎхшатмайин они оғзиға ҳеч.\nУл турра иси топиб машоми9.\nМискин мену дардманди мажруҳ,\nТопмай тан аро нишонаи руҳ.\nЙўқ жон киби сарви гулъузорим.\nКим, нола эрур манга сазовор.\nЁнннгда селинг гули баҳори,\nЧун ҳолин анинг бу навъ билди,\nЕтгач қилибон қадамни раҳкўб,\nБўлди бориға раво мақосид10.\nАвдин бўлуб ул гуруҳ афгор,\nИтгон Юсуфларин талабгор11.\nШарҳ этти ёшурмайин каломин\nҲозир қилибон равон амори12.\nҚайснинг ҳажр шомида андуҳ хайлхонасидин чиқиб, висол қабиласиға азм этгони ва ул қабила ўти била ҳамзабонлиқ ва ити била ҳамдостонлиқ қилиб қабила қироғиға етгони ва Лайли анинг унидин ҳашамдин чиқиб бир-бирин кўргач ҳам ул ва ҳам бу ўзидин кетгони1\nОчди кузин ул заиф шайдо.\nКим, они ҳалокэтар ҳаёси.\nНобуд этар они инфиоли2.\nИффат ҳарамнда кеш тутқай,\nБилмай муниким пари эмиш ул3.\nЎз ҳолатиға этиб таҳайюр.\nТопмай қатиғ эмгакига чора.\nИшқ ичра тутарға кўҳу води,\nТийра уй ичида ул ғам андуд,\nТўлғониб ўзига ўйлаким дуд\nОшиқлари ҳолини унутти,\nЎт сори юз урди ўйлаким дуд.\n«Ки, эй ҳажр тунида ахтари ишқ,\nРахшанда нечукки гавҳари ишқ.\nҒам шоми таҳарруки нужуми4.\nЛамъанг келибон хужаста ҳоди5.\nЁ онингдек очарға кўзин,\nАхгар санга ҳар бири самин лаъл.\nМадҳингни этай не навъ зоҳир,\nҲеминг бори уду сандал ўлсун7.\nИстаб ани чекса наъра ёри,\nСолур эди гоми бехудона,\nРуҳумға ғизо бийик сафиринг8.\nЭл қони аёғларинг ҳиноси\nМен гар топмай бу комронлиқ,\nСен ёр эшигида шоду масрур,\nГоҳи ўп ул остонни мендин»'.\nОшуфта ичига юзланиб шўр,\nЧирмашти аёғию йиқилди.\nЕр ўпмак эди анга баҳона.\nҲай давриға айлар эрди новард9.\nҒам хайли баланд пояси ул,\nФитна черики талояси10 ул.\nУл кеча бу чоққа тегру қайғу,\nКим, ногаҳ эшитти бир ҳазин ун.\nҚўпти доғи қўйди ул сари гом,\nОғизлари ноладин садафсон11.\nБўлғай икисига хавфи кон ҳам,\nУл навъки золи чархи қадҳам12.\nЕтқуздию ёнди пўя олди,\nДевонани чун йироқ чиқорди,\nЁндию пари қошиға борди.\nБу хайлниким, ҳалок этарсен,\nҚайснинг ғойиб бўлғониға қабила аҳли ҳозир бўлуб елдек тоғ ва водиға етиб анинг бир қум ичинда бехуд ётқонин назора этиб, ел хошокни элтгандек уйга элтганлари ва анинг ул пари ишқида хирад тариқин унутқони ва Мажнунлуққа шуҳрат тутқони1\nТушти анга ҳарне ишки тушти.\nҲам этти аноси навҳа оғоз.\nЖамъики изин топиб саранжом,\nУл пай чу етиб муҳозийи ҳай2,\nАндоқ топибон бу хайли човуш\nЁнмоғлари вазъи бехудона.\nДевона киби тутуб биёбон.\nАндоқ соғинибки, гўйи они,\nОғзига нафас келурни гоҳи.\nШукр айлабон ўлдилар яна шод,\nҲолин кўрубон бу навъ атоси,\nТо қўпти келиб димоғиға-ҳуш,\nҲар панд анга бир синони хунрез3.\nБу деди: «Керак қулоғиға панд»,\nНе зажр мизожи нчра нохуш,\nНе лутф табиати аро хуш4.\nДилбар ҳашамн сори солиб хез.\nҲар кун бу бўлуб алар шиори5.\nМажнун сўзидур доғи хирадманд6.\nҲар кун тилабон анинг давоси,\nҲар лаҳза ошиб анинг балоси7.\nДам бирла ўти батар тутошиб8.\nОжиз бўлубон ато-аноси,\nСавдоси замон-замон фузунроқ.\nЎз кўксига тошдин қилиб жавр.\nҲар гомки кўксига уруб тош,\nАввал қадам ўрниға қўюб бош.\nУл дамки ароға кирса ҳойил,\nБўлур эди дашт сори мойил.\nМажнунни бехабар ошиқлиғидин Лайли атоси хабардор бўлуб, Мажнун атосиға тил синони, балки синон лисони била захм забонлар йиборгони ва ул бу ҳалоҳил заҳрин нўш этиб, сингуруб, Мажнунни салосил ва ағлол била муқайяд қилғони1\nҚим, қилди чу гардиши замона,\nХабт этмиш анинг димоғи гўё2.\nСомиъ3 чу эшитти бўлди ғамгин,\nТишлаб илигин дедики:«Мискин!\nЭсмай анга жуз насими иффат4.\nИсмат била зуҳд тору пуди5.\nКўк пардаси бўлса ҳам қилур чок.\nТўлғонди ўзига ўйлаким нол7.\nКим, бўйла ҳадиси номуносиб,\nБор эрмиш улус тилида жори,\nЛекин санга бу тағофул ўлмиш.\nҚил забтин анинг чу бўлдунг огоҳ,\nМундин нориким, наузу биллоҳ!8\nБўлса яна бўйла амр зоҳир,\nСўнгра санга доғи қаҳр сургум,\nАйтур кишига деди тамомин.\nСўз топмади дегали жавобин.\nҲар силсила печ-печу, хам-хам9.\nМуставжиби юз кушод бўлдн10.\nМажнуннинг фироқ чоҳида танур ичидаги ўтдек тоби ва ҳажр бандида тузоққа тушган кушдек изтироби ва ҳаким фусунидин жунунининг туғёни ва табиб парҳезидин иситмасининг ғалаёни ва ўз заҳр комлиғиға тўккан талх-талх шўробаси ва бу шўробадин комида аччиғ-аччиғ хунобаси ва кўнгли ўтидин темур банди сув бўлғони ва сувдек саҳро азми қилиб ашки суйидин водилар тўлғони1\nСавдо ўтидин ёниб чароғи,\nКўнглини жунун этиб лагадкўб2.\nОғзиға наволалар келиб заҳр3.\nҲар лаҳза анга қилиб жафойи,\nПайкон ҳуд-ўлуб ғам ўтидин сув4.\nУл сувлар оқиб борин кўзидин,\nГаҳ ўзида, гаҳ йўқ ўзида,\nҒам дўзахининг бухор уди5,\nДард аҳли ишин хароб қилғон.\nУз ҳолиға қилди навҳа оғоз,\nЖисмимға қадарки руҳ бердн.\nЎлтургай эдилар они доғи.\nАвло бу эдики шайн бошлаб,\nКуйдурсалар эрди ўтқа ташлаб6.\nОнсиз ниқилиб мағок7 ичинда.\nКўрмагай эдим бу ибтилони8.\nБир ламъадин10 ўт жаҳонға тушгай,\nОйни не дейинки, қурс қийри11.\nКўз кўрмак ила йиғиб ҳавасни,\nМинг барқнинг ўтрусуда хошок.\nЧун зўр қилиб бу мубталоға.\nҲижрон ўти бўлғай ангарўзи\nБоғланса эшик тутулса равзан12.\nКўнглум уйин этти қайғу зиндон,\nЖисм уни яна қаронғу зиндон.\nОчилғали ҳар бирига юз дарз.\nОвахки бу ўтдин ўлди тобим,\nТун йўқки мени қаро босибдур!\nЁ жон қуши учти жисми хасдин.\nТолпинмоқ эди иши ва лекин13.\nКим, қатъи йироқ эди гумондин.\nЛийлининг сарви хиромони гулшандин уйга хиром қилғонда Ибн Салом2 кўнгли қуши ул сарв сори ҳаво қилғони ва ул ҳавода баҳор насими шукуфа яфроғин тўк-кондек дирампошлиқ қилиб, умед гулбунидин муроди гули очилғони ва ул насим таҳаррукидин сарви гулрух соядек такассур туфроғига йиқилғони1\nКим, уйга суманбари гуландом,\nХай3 бирла гулоб ерга сочиб\nЙўқ, йўқки, сочиб жаҳонға офат.\nБахт Ибни Салом деб анга от4.\nСаҳрони тутуб теваси якбанд,\nҒам йўқ чу кўрар дирамдин анжум»\nЧун Ибни Салом кўрди они,\nШавқ ўтиға тушти хаста жони.\nУл муждадия ўлди баҳра бардор.\nАндин сўнг ўлуб фасона пайванд.\nИншо оллоҳ муборак ўлғай.\nЯъники ҳилол эрур бу хуршед7,\nКелсун дағи жоми васл этиб нўш,\nСарв ўлсуну гул била ҳамоғўш».\nКим, рози очилди ҳар биридин,\nЧок ўлғач очилди оташин вард.\nЕтти ғами ҳажр турктози8.\nУл равзадин ул нишонаи ҳур,\nҲам ошиқу ҳам заифу маҳжур\nҲосил хўру хоби кетмиш эрди.\nУл сори азимат этмиш эрди.\nҲардам бўлур эрди нотавонроқ\nЛекин бу сўз эрди қийлу-қоли\nКим, сайрда авд этиб малоли9.\nЗаъф ўлмиш анинг била мулозим\nДоя била неча маҳрами роз,\nБор эрдилар анга ғуссапардоз.\nДардида кўнгул берурлар эрди.\nАнглаб эди дояи жигарсўз\nҲам ул неча маҳрами ғамандўз,\nҲам жнсми забунроқ ўлғусидур,\nКим, билмагай они сарви гулхад.\nУл ишқ ўтидин мушавваш эрди.\nБу шуъла ичинда саркаш эрди.\nБир кун неча хайлу ошноси,\nБал меҳнатининг зиёдатиға.\nТадбири хатову ақли мабҳут10.\nБедилни дами қилурға хушдил,\nСолди ароға бу можарони.\nТопса баданннг нишони сиҳҳат,\nҲосил бўлғай бори муродинг.\nЁринг дағи тушти дилпазире.\nБас турфа иш ўлди шукри лиллоҳ»\nЗаъф этти ўзидин они ғойиб.\nУл ғазоли мушкин сайдиға Бани Асад аҳли қасди маълум бўлуб, қуёш заррин ғазоласи мағриб хилватгоҳида сорғориб титраб, шафақ хунобин тўккандек хилват уй да туфроғ ва қон аро изтироб кўргўзгони ва фалак золидек аноси ул ишдин воқиф бўлуб анинг ҳолиға навҳа тузгони1\nБу навъ су айлади таровиш2\nКим, ётмиш эди нечукки соя3.\nЧун ҳушиғд келди айлади ёд,\nКўрдики ҳалок бўлғудекдур,\nУмри тўни чок бўлғудекдур.\nСиррим назарингда ошкоро.\nСендин ишим ўлмағай ниҳони,\nГўё они сен дағи билурсен,\nТонг йўқ сени тутсам анда маъзур.\nБирдам тутсанг эшикда посим\nҒавғодин эрур малул асру4.\n«Турманг—деди — унга ёқин ул бу\nЭкти сочибон сиришк анбуҳ,\nТан мазраи ичра тухми андуҳ7.\nЮз сафҳаси ичра чекти абвоб.\nҲар бобида ёзилиб ҳисоби,\nКийдурур эди либоси мотам.\nНахлимғаки эрди зери дастинг;\nНе эрди шикаст уза шикастинг?\nЮз пора не эрди қилмоқ они?\nОташкадаи балоға солмоқ?\nНе баргима офати-хазони\nҲижрон қўлиға бериб катора.\nАндин бори даҳр ғарқн офат.\nОфат ўтн даҳр аро тутошса\nХосса, тутошиб бу нотавонға,\nАндин шараре тушуб жаҳонға.\nУл ўт аро бу заифн ғамнок,\nҚайси ғамнок, балки хошок.\nОвах, нечук этгусидур, овах.\nУл мўр мени шикастапомен\nЮз меҳнату ибтило асири.\nУл зору заифи ногузирим\nЧирмонмоқ ила тани чу ноли?\nСавдоки сочнм ғамида тортар,\nҲар лаҳза нечук жунуни ортар?\nЧун қаддим учун тузар навонн,\nНе навъ биник бўлур фиғони?\nЧеҳрам тилаб ўлса назҳаангез,\nАйларму экин сиришки гулрез?\nЗулфум шиканида қилса атноб,\nСончилур экинму бағриға неш?\nҚолурму вужуди иҳтимоли?\nҚошим хамидин чу тортқач вой,\nФикрики мижамдин айлар эркин,\nЭрним ғами ашкин этса Жайҳун8,\nХолим ғами еб тўярму эркин,\nИстарму экин юзумни ҳар кун,\nЙўқларму экин сочимни ҳар тун?9\nДардимдин ўзи ёдоб экинму,\nХилватда анга бу навҳалар иш,\nТун-кун иши моҳпора фикри,\nЭй чоранамо, илик йиғиштур\nМажнуннинг атоси ани ишқ бодиясидин келтуруб, Каъба тавофиға олиб борғони ва ул муножот баҳонаси била кўнглидаги чирин ёзғони ва дуо қилмоқ таронаси била хотиридағи махфий мақосидин тилидин чиқорғони ва\nарафот2 аҳлидин арасот3 қупорғони1\nКундуз эли уйда топмай они,\nҚайтиб бори топмайин уётлиқ.\nЎлтурдилар икки зори бехуд4,\nКўп сўз юзин ул очиб бу ёпти.\nКим, ҳар саридин узуб таваққуь\nҲақдин нков они истагайлар,\nҲар гўшанишину бенавойи,\nҚилғанлар анинг учун дуойи.\nБерган они ул ато-аноға.\nАйлаб бори Каъбанинг яроқи5.\nФурсатнн бори билиб ғанимат,\nЙўқ, йўқ, не ҳарамки, арши аъзам6.\nЁр узра сипеҳрдин нишоне,\nУл бу фалак узра арш пайванд.\nАркон анга мисли рубъи маскун7.\nЎрнида нсчукки қутби собит,\nМеҳнат хасин анда топмайин эл,\nҲар кеча нечукки хайли хуффош8.\nМажиунға кўрунгач ул салобат,\nЕр гирдида мисли чархи сойир.\nКим, чарх либосин этти ул дам,\nКаъба тўнидек либоси мотам.\nЭй кимгаки ишқдин солиб банд\nКўнгул садафида гавҳари ишқ9.\nЖисмим аро доғи бегарона,\nИшқ исидин эт дамимни мушкин,\nИшқ ўтидин эт юзумни рангин!\nИккисини икки хора айла10.\nУл шуълаға ҳам керак шарора,\nБу қофға доғи хора пора.\nЛайли шавқин рагимда қон қил11.\nДардини нажотим эт ллоҳи,\nЁдини ҳаётим эт илоҳи!\nЖонимға висолини насиб эт!12\nБорининг ўлуб ҳадиси «омин».\nКам айлабу ул бўлуб зиёда.


ЕОИИ интеграцияси: партия лидерлари қандай фикрда? — Sof.uz\nЖАҲОН 6,315,824 2,875,210 374,954\nЕОИИ интеграцияси: партия лидерлари қандай фикрда?\n28.04 19:48 554 Таҳлил\nМуҳокамалардан сўнг Қонунчилик палатаси ҳузурида тузилган Ишчи гуруҳининг хулосаси маъқулланди ва Ўзбекистон Республикасининг Евроосиё иқтисодий иттифоқида «кузатувчи давлат» мақомида иштирок этиши мақсадга мувофиқ, деб топилди ҳамда парламент қуйи палатасининг тегишли қарори қабул қилинди. Ушбу қарор Олий Мажлис Сенати ҳамда Вазирлар Маҳкамасига жўнатиладиган бўлди.\nБу ҳақда партия лидерлари фикрлари билан ўртоқлашди.\nОлий Мажлис Қонунчилик палатаси Спикери ўринбосари, ЎзМТДП фракцияси раҳбари Алишер Қодиров:\nБиринчидан, бу хамкорлик хорижда ишлаётган ватандошларимиз даромадини ошириши мумкин, лекин иқтисодиётнинг деярли барча тармоқларида малакали миллий кадрларни йўқотишга олиб келади. Бу ўрта ва узоқ истиқболда миллий иқтисодиётимизга жиддий зарар беради.\nИккинчидан, ягона бож тарифи 6 мингга яқин товарларда бож ставкаларини ўзгартиришни талаб қилади. Бу силкиниш босқичма-босқич, имтиёзлар билан амалга оширилган тақдирда ҳам миллий иқтисодиётимизга жиддий зарар беради. Шу билан бирга, муҳим инвестицион лойиҳаларни амалга ошмаслигига ҳам сабаб бўлиши мумкин.\nУчинчидан, иттифоқда амалда бўлган 48 та техник регламентнинг 5 тасидан хабардормиз, 14 тасида жиддий тавофутлар бор, 29 та регламент бизда умуман мавжуд эмас;\nТўртинчидан, биз дунё иқтисодиётига жиддий зарба бўлиши кутилаётган пандемиядан кейинги даврни қандай тус олиши ҳақида аниқ тасаввурга эга эмасмиз. Кўпгина халқаро экспертлар постпандемик давр давлатлараро тузилмалар учун жуда оғир бўлади деган фикрни илгари суришмоқда.\nОлий Мажлис Қонунчилик палатаси Спикери ўринбосари, “Адолат” СДП фракцияси раҳбари Наримон Умаров:\nБиринчидан, мамлакатимиз ЕОИИга аъзо давлатлар билан энергетика соҳасидаги ҳамкорлиги келгусида яхши натижа беради. Чунки бу давлатлар нефть, газ қазиб олиш ва уларни қайта ишлаш бўйича дунёда етакчи ҳисобланади. Бу ўринда Ўзбекистонда самарали фаолият олиб бораётган йирик компаниялар ЛУКОЙЛ ва Газпром мисолида кўриш мумкин.\nИккинчидан, транспорт-коммуникация соҳасидаги имкониятларимиз сезиларли даражада ортади. Саноат маҳсулотларимизнинг ЕОИИ аъзо мамлакатлар орқали транзит ҳажмлари янада ошади.\nУчинчидан, таълим, илм-фан ва соғлиқни сақлаш соҳалари бўйича ҳамкорлик ижобий самара кўрсатади. Мамлакат раҳбарининг саъи-ҳаракатлари билан Россия ва Белорусь олий таълим муассасаларининг филиаллари ташкил этилиб, унумли фаолият кўрсатмоқда. Рақоботдош мутахассислар тайёрлаш йўлга қўйилган.\nЕОИИ билан ҳамкорликнинг салбий таъсири:\nБиринчиси, ЕОИИга аъзо бўлиш мамлакат саноатининг қатор тармоқлари ривожига салбий таъсир кўрсатади. Хусусан, мамлакатимизда фаолият юритаётган автомобилсозлик, озиқ-овқат, фармацевтика ва бошқа соҳалар 2 млрд АҚШ доллари атрофида йўқотиши прогноз қилинмоқда.\nИккинчиси, ЕОИИ давлатлари билан ташқи савдо сиёсатини етарлича мувофиқлаштириш қувватига эга эмас. Сабаби, ЕОИИ қоидаларини бузган давлатни ЕОИИ судига бериш каби ўта муҳим ваколат белгиланмаган.\nОлий Мажлис Қонунчилик палатаси Спикери ўринбосари, ЎзХДП фракцияси раҳбари Улуғбек Иноятов:\nБиринчидан, Евроосиё иқтисодий иттифоқи билан ҳамкорлик қилиш Ўзбекистон учун меҳнат миграциясидаги мавжуд муаммоларни ҳал этишда яхши имкониятлар яратиши мумкин. Айниқса, ушбу Ташкилотга кирувчи мамлакатларда ишлаб юрган миллионлаб Ўзбекистон фуқароларининг ижтимоий ҳимоясига ижобий таъсир кўрсатади.\nИккинчидан, Евроосиё иқтисодий иттифоқи билан ҳамкорлик қилиш транспорт харажатларини камайтириш, тарифсиз тўсиқларни оптималлаштириш, тўқимачилик ва трикотаж саноатининг экспорт салоҳиятини сезиларли даражада оширишга хизмат қилади.\nУчинчидан, таҳлиллар шуни кўрсатмоқдки, темир йўл ташувларида экспорт-импорт ҳажмининг ўсиши 10-15 фоизга баҳоланмоқда. Товарлар транзитида ягона тарифлардан фойдаланилиши натижасида юк жўнатувчилар ва қабул қилувчиларнинг транспорт харажатлари сезиларли даражада камайиши мумкин.\nОлий Мажлис Қонунчилик палатаси Спикери ўринбосари, ЎзЭКП фракцияси раҳбари Борий Алихонов:\nФикримизча, Евроосиё иқтисодий иттифоқи нафақат ягона иқтисодий бирлашма бўлиши, балки иштирокчи мамлакатларнинг табиий бойликларини асраш, такрор ишлаб чиқариш ва улардан оқилона фойдаланиш бўйича ҳамкорлик ишларини амалга ошириши керак. Лекин, атроф-муҳитни муҳофаза қилиш ва унга хўжалик-иқтисодий фаолиятнинг салбий таъсирининг олдини олишга қаратилган Евроосиё иқтисодий иттифоқи доирасида бирон бир кўп томонлама шартнома тузилмаган. Шубҳасиз, интеграция тузилмаларининг бундай йўналишларда интенсификация қилинишини тақозо этади.\nПартиямиз фракцияси Евроосиё минтақаси ягона экотизим эканлигини инобатга олган ҳолда, хўжалик ва иқтисодий фаолиятнинг ҳуқуқий режими минтақа давлатларининг экологик манфаатларини инобатга олиши керак, деб ҳисоблайди. Табиий ресурсларнинг кўпи трансчегаравий хусусиятга эга бўлиб, улардан бир давлат томонидан фойдаланиш бошқасига зарар етказмаслиги лозим.\nАммо, бугунги кунда икки томонлама асосда ҳал этилаётган ушбу саволларга Евроосиё иқтисодий иттифоқининг аниқ жавоблари йўқ. Мавжуд экологик муаммолар Иттифоққа аъзо давлатларнинг барқарор ривожланишига муайян тўсиқларни қўяди. Бу индекслар динамикаси, яъни: жамиятнинг барқарорлиги, экологик самарадорлик ва тараққиёт кўрсаткичларидир.\nЎзбекистон Республикаси Олий Мажлиси Қонунчилик палатаси Спикерининг ўринбосари, ЎзЛиДеП фракцияси раҳбари Актам Ҳайитов:\nБиринчидан, тадбиркорлик фаолиятини амалга оширишда тенг имкониятлар яратилади ва ички бозорнинг монополлашувига йўл қўйилмайди. Ўзбекистон маҳсулотларининг ЕОИИга аъзо мамлакатлари бозорларига чиқишида мавжуд сунъий тўсиқлар ва экспорт қилиш билан боғлиқ бўлган харажатлар камаяди.\nИккинчидан, иқтисодиёт тармоқлари модернизацияси кучаяди, жумладан, қайта ишланган маҳсулотларнинг шу давргача ишга солинмаган жиҳатларини рўёбга чиқариш имконияти юзага келади. Хусусан, қишлоқ хўжалик маҳсулотларини ЕОИИ мамлакатларига божхона тўловларисиз экспорт қилиш ҳамда ташқи инвестиция жалб қилиш орқали соҳани модернизация қилиш ва жадал ривожлантириш имконияти яратилади.\nУчинчидан, юкларни етказиб бериш логистикаси яхшиланади ҳамда чегараларда ортиқча талаблар ва тўсиқлар бартараф этилиши натижасида қишлоқ хўжалиги маҳсулотларини етказиб бериш муддатлари қисқаради. Шунингдек, ташқи савдо учун қулай бўлган денгизга чиқиш йўллари очилади. Шунда маҳсулотларимизнинг халқаро савдода – ҳам нарх, ҳам сифат жиҳатидан бошқа давлатларнинг турдош товарларига нисбатан позициясини бой бермаймиз.\nТўртинчидан, мамлакатнинг инновацион ривожланиш, «билимлар иқтисодиёти» ва «рақамли иқтисодиёт»ни ривожлантириш йўлидан жадал ҳаракатланишини таъминлашга хизмат қилади. Ташкилот доирасида давлатларнинг тадбиркорлари ўртасида кооперация ва кластерларнинг шаклланиши мамлакатда илм-фан ва ишлаб чиқариш интеграциясини оширади.\nЕвроосиё иқтисодий иттифоқининг иқтисодий ташкилот эканлиги, Ўзбекистоннинг бугунги савдо ҳамкорлари таркибида ушбу ташкилотга аъзо давлатлар салмоғи юқорилиги йирик инвестиция лойиҳаларини амалга ошириш, ҳудудий кластерлар, саноат ва савдо зоналарини ташкил этишда минтақалараро ҳамкорликни ривожлантириш имкониятини янада кенгайтиради. Маълумки, ташқи савдога чиқадиган юкларимизнинг 80 фоизи Россия, Қозоғистон ва Қирғизистон орқали ўтади. Тайёр маҳсулотларимиз экспортининг ярмидан кўпроғи шу мамлакатлар ҳиссасига тўғри келади.\n31.05 17:40 3494\n30.05 11:13 2391\n30.05 14:51 2233\n30.05 09:33 1508\n29.05 22:14 1451\n21:42 14 Ўзбекистон\nБугун, 20:43 430 Ўзбекистон\nБугун, 19:13 173 Ўзбекистон\nБугун, 18:08 87 Тиббиёт\nБугун, 17:57 759 Ўзбекистон\nБугун, 17:46 302 Технология


Эшитдингизми, Обама Франция президенти бўлиши мумкин?!\n16:35 / 24.02.2017\nФранциялик фаоллар АҚШ собиқ президенти Барак Обама ўз номзодини Франциядаги президентлик сайловларига қўйиши учун кампания бошладилар. Бу ҳақда ABC News хабар бермоқда.\nТаъкидланишича, Парижда АҚШ собиқ етакчисини қўллаб-қувватлашга қаратилган Obama17 плакатлари пайдо бўлган.\nУларда фуқароларни сайтга кириш ҳамда Обама номзодини илгари суриш ҳақидаги петицияни имзолашга чақирилган. Фаолларнинг мақсади – 1 миллион имзони йиғиш.\n«Франция ўта ўнг номзод учун оммавий равишда овоз беришни режалаштираётган бир пайт, биз бу сайёрага хорижликни президент этиб сайлаб, демократия дарсини беришимиз мумкин», - дейилади фаоллар сайтида.\nНашрнинг таъкидлашича, АҚШ собиқ раҳбарининг франциялик тарафдорлари олдида Барак Обама Франция президентлиги учун номзод бўлишида битта тўсиқ бор. Франция қонунларига кўра, мамлакат президенти этиб фақатгина франциялик сайланиши мумкин.


Мунажжимлар башорати: 16 октябрь куни юлдузлар сизга нималарни ваъда қилмоқда? - Zamin.uz\n00:30 / 16.10.2018\nБугун ишда ҳам, шахсий ҳаётда ҳам илдамликка эга бўлишингитз лозим. Агар кутилганидек фаоллаша олсангиз, кўзланган эзгу мақсадларга муддатидан олдин етиш бахтига муяссар бўлардингиз. Куннинг иккинчи ярмида оиласизлар янги танишувларни бошдан ўтказишлари мумкин. Агар сиз анчадан бери бўлғуси ёрингизни қидираётган бўлсангиз, бугун атрофга яхшилаб назар ташлаган ҳолда ҳаракатлар содир этинг. У албатта йўлингиздан чиқади.\n16 октябрда маънавий хазинангизни янги билимлар билан тўлдириш ҳаракатида бўлинг. Агар қайсидир масалада қийналаётган бўлсангиз, биладиган одамлардан сўраб ўрганишга уялманг. Ишга ижодий ёндашинг. Бугун ҳамфикрларингиз билан биргаликда амалга оширадиган ҳаракатлар унумли кечади. Кечқурун организмни ҳар жиҳатдан мустаҳкамлаш, парҳез тутиш ва ёлғизликда дам олиш хайрли кечади. Тоза ҳаво сайрини ҳам унутиб қўйманг.\nЭрталабдаёқ олдингизга аниқ бир мақсадни қўйгачгина иш бошланг. Мақсадсиз амалга оширилган ишларнинг баракаси бўлмайди. Сизга меҳр-оқибат кўрсатаётган одамларга шундай жавоб қайтаришга ҳаракат қилинг. Молиявий муаммоларни ўз ҳолича қолдира туринг. Барибир бугун бошингизга катта бойлик ёғилмайди. Муаммо ўз йўриғида тушган ҳолда олдинга босса, сизнинг ортиқча куч сарфлашингизга ҳам ҳожат қолмайди. Кечқурун овқатланишда эҳтиёт бўлинг.\n16 октябр куни иш жойингизда адо этиладиган юмушлар сизга фақат фойда келтиради. Биринчи навбатда мавқеингиз орта боришига гувоҳ бўласиз. Бугун янги билимларга эга бўлиш, янги лойиҳалар ўйлаб топиш ва янги танишувларни бошдан кечириш муваффақият келтиради. Оммавий тадбирда иштирок этиш учун таклиф қилишса, албатта боринг. Шу баҳонада ўз истеъдодингизни барчага кўз-кўзлаб олиш имкони туғилиши мумкин. Кун давомида оқимга қарши сузишга уринманг.\nКунингиз жуда қизиқарли бошланиши кутилмоқда. Рўзғор, молиявий ҳамда мерос билан боғлиқ муаммолар автомат тарзда сизнинг фойдангизга ҳал бўлади. Сизга бу масалада ҳеч ким тўсиқ қўя олмайди. Суюкли инсонингиз билан иложи борича жанжаллашмасликка ҳаракат қилинг. Бугунги жанжал узоқ чўзилиши мумкин. Энг яхши йўли шуки, етакчиликни унинг зиммасига юклаб қўйинг ва ўзингиз кузатувчига айланинг. Кечки пайт уйингизга кутилмаган меҳмонлар ташриф буюриши мумкин.\n16 октябрда сиз ишда ҳам, шахсий ҳаётда ҳам энг фаол инсонга айланасиз. Янгиликлар сари талпина бошлайсиз. Бу яхшиликка албатта. Оиласизлар кимнидир ёқтириб қолишадими, ҳали тушликкача етмай, дунёдаги энг қувноқ ва меҳрибон одамга айланиб қолишади. Ҳа, сиз идеалингиздаги инсонни учратасиз. Фақат тушликдан кейин. Саломатлик ҳақида қаттиқ қайғуринг. Ёғли овқатлар истеъмолига зўр берманг. Умуртқа поғонасини мустаҳкамлашга йўналтирилган машқларни бажаринг.\nКунингиз ажойиб тарзда ўтиши, гармонияга бой бўлиши кутилади. Атрофдаги ҳар бир воқеа-ҳодисадан завқ ола бошлайсиз. Дўстларингиздан кимдир куннинг иккинчи ярмида сизга қўшимча даромад келтирувчи иш топиб бериши мумкин. Қўшимча даромадга эга бўлсангиз, уни сарфлашга сира шошилманг. Кечқурун тадбиркорларни янги ҳамкорлик таклифи, сафар ва бообрў инсонлар билан учрашувлар кутиб қолади.\n16 октябр куни сизга кимдир кўнглини очиши мумкин. Аниқроғи, муҳаббатини қандайдир айланма йўллар орқали изҳор этишга уриниб кўриши кутилмоқда. Агар молиявий муаммоларни ўз фойдангизга ҳал эта олмасангиз, қариндошларни ёрдамга чақиринг. Улар сизни инқирозга юз тутмаслик учун қандай йўл тутишга ҳам ўргатиб қўйишади. Сурункали хасталикка йўлиққанлар саломатлигига жиддий эътибор билан муносабатда бўлишлари талаб этилади.\nБугунги кун бошқаларига нисбатан янада муҳим ҳисобланади. Сиз бугун ҳар қандай оғир, чигал ишни ҳам ўз куч ва имкониятларингизга суянган ҳолда қотириб ташлай оласиз. Лекин иш жойингизда кимгадир буйруқ бериш учун ошиқманг. Бу обрўйингизга путур етказиши мумкин. Бугун маданий дам олиш ва табиат қўйнига отланиш хайрли кечади. Башарти хориж саёҳатига отланган бўлсангиз, икки ҳисса ёшариб қайтишдан умид қилаверинг.\n16 октябрда сизга ёлғиз қолиш қатъиян тақиқланади. Фақат атрофдагилар билан муносабатлар, сўзлашувларгина ишингиз унумли бўлишини таъминлай олади. Профессионал касби доирасида малака оширишга отланганлар, янги касб сирларини ўрганишга ошифта бўлганлар бугун муваффақиятдан умид қилаверсалар бўлади. Кечқурун сизга велосипедда узоқ вақт сайр қилиш катта фойда беради. Дарвоқе, бугун кечаси ухлаб кўрадиган тушингиз ўнгидан келиши мумкин.\nЭрталаб уйқудан турибоқ биринчи қиладиган ишингиз кўп ҳаракатланишдан иборат бўлиши керак. Акс ҳолда ҳавонинг ўзгарувчанлиги туфайли бўғимларда кучли оғриқлар пайдо бўлиши мумкин. Имкон топсангиз, замонавий машғулот анжомларидан фойдаланган ҳолда саломатликни тикланг. Парҳез ҳам сизга зиён етказмайди. Молиявий масалада бугун омадингиз кулмаслиги мумкин. Қўшимча даромадли иш топишингизга тўғри келади. Айримларни кечқурун шахсий иш билан яқин манзилга сафар кутиб туради.\n16 октябр куни сайр-у саёҳатга ишқибозлик сизни қийнай бошлайди. Аммо ҳозир бунинг мавриди эмас. Ишларингиз бошингиздан ошиб-тошиб ётибди. Кун давомида хизмат сафарига жўнаб кетишингиз мумкин. Санъат соҳасида ишлайдиганларнинг куни туғади. Кирим кўп бўлади. Улар айнан кечқурун кўплаб мухлислари қаршисида чиқиш қилишлари мумкин. Баъзилар кун бўйи бош ва оёқ оғриғидан шикоят қилиб кун ўтказиши эҳтимолга яқин.\n19-02-2019, 00:26, Ҳаёт тарзи\n9-10-2018, 00:26, Ҳаёт тарзи\n16-01-2018, 22:12, Ҳаёт тарзи


'Суриядан Араб Лигасининг кузатувчилари олиб чиқилиши керак' - BBC O'zbek\n'Суриядан Араб Лигасининг кузатувчилари олиб чиқилиши керак'\nImage caption Араб Лигасининг 60 тача кузатувчиси ўз фаолиятини 27 декабрда бошлашган.\nАраб Парламенти Суриядаги зўравонликларга чек қўйилишини назорат этиш учун борган Араб Лигаси кузатувчиларини олиб чиқиш чақириғи билан чиққан, боиси Сурия ҳукумати ҳамон аксилҳукумат чиқишларини бостиришда давом этмоқда.\nАраб Парламенти Араб Лигасининг маслаҳатчи органи ҳисобланади.\nАраб Парламенти спикери Салим ал-Диқбассий эълон қилган баёнотда айтилишича, кузатувчиларнинг Сурия ҳудудида бўлиши ҳукуматга ўз қатағонларини яширишга хизмат қилмоқда.\n"Сурия режими томонидан бегуноҳ тинч фуқаролар ўлдирилаётгани давом этаётганини ҳисобга олиб, кузатувчилар мамлакатни тарк этмоқлари лозим", дейилади баёнотда.\nАраб Лигасининг 60 тача кузатувчиси 27 декабр куни Суриянинг зўравонликлар энг кўп кузатилган шаҳарларида ўз фаолиятини бошладилар.\nШунга қарамасдан, бутун мамлакат бўйлаб зўравонликлар камайгани йўқ.\nКузатувчиларнинг асосий мақсади, Араб Лигасининг Суриядаги зўравонликларни тўхтатишга қаратилган режаси ҳаётга қандай татбиқ этилаётганини назорат этишдир.\nБу режага кўра, Сурия ҳукумати ҳам, ҳукуматга қуролли қаршилик кўрсатаётган мухолифат ҳам ўт очишни тўхтатишлари, армия жойлаштирилган шаҳарлар кўчаларидан олиб чиқиб кетилиши ҳамда қамоққа ташланган сиёсий маҳбуслар озодликка чиқарилиши лозим.\nКузатувчилар етиб борганининг дастлабки куниданоқ мухолифат уларни аслида нималар бўлаётганини ўрганиш учун етарли иш қилмаётганликда айблаб чиқдилар.\nАраб Лигаси кузатувчилари Сурия ҳудудида ўз миссияларини бошлаганларидан буён 150 дан ортиқ инсон ўлдирилди, дейишади суриялик фаоллар.\nАйрим шаҳарлардан танклар олиб чиқилгани ҳақида хабар берилган бўлса-да, намойишлар ва аксилҳукумат юришлари ташкил этилган жойларда мерганлар тургани кўринган.\nБирлашган Миллатлар ташкилоти хабар беришича, Сурияда Президент Башар ал-Асад ҳукмронлигига қарши бошланган қўзғолоннинг 10 ойи давомида 5000 дан ортиқ инсон ҳалок бўлган.\nСурия ҳукумати айтишича, ўз қўшинлари қуролланган гуруҳларга қарши жанглар олиб бормоқда ва шу давр мобайнида 2000 хафсизлик ходими ўлдирилган.\nСурияда хорижий журналистларнинг эркин ҳаракатланиши тақиқлангани туфайли талофотлар ҳақидаги маълумотлар ва бошқа ахборотни текшириш имконсиз.\nСурия: ўтган икки кун ичида "деярли 200 инсон нобуд бўлган"\nФранция ҳукумати: Сурия ҳукуматининг қулашига "саноқли кунлар" қолди\nСуриялик дезертирлар Ҳарастадаги ҳарбий базага ҳужум қилганлар\nАраб Лигаси Сурияга қарши жазо чоралари жорий этади\n'Мусулмонлар байрами кунида ҳам Сурия шаҳарларида қон тўкилган'\nАраб Лигаси: Суриядаги 'тинч фуқаролар ўлдирилиши' тўхтатилсин


Бу йилги тест синовлари қандай ўтказилади? - Халқ сўзи\n10:45 31 Июль 2018 Жамият\nМамлакатимиз олий таълим муассасаларига кириш имтиҳонлари ўтказиладиган сана ҳам етиб келди. Абитуриентларнинг бор эътибори олий таълим муассасаларига кириш имтиҳонларига қаратилган. Шу муносабат билан "Ҳуқуқий ахборот" канали бу йилги имтиҳонларни ташкил этиш жараёни ҳақида маълумот берди.\nҚарорга кўра тест синовларига кириш учун рухсатнома (ДТМ) 29-31 июль кунлари қабул комиссияси томонидан берилади.\nБу йил тест синовлари кундузги, махсус сиртқи ва кечки (сменали) таълим шакли учун 1 августдан 15 августгача бўлган муддатда кунига икки сменада ўтказилади. Биринчи смена соат 08:00 да, иккинчи смена соат 15:00 да бошланади.\nҚарорда яна бир муҳим нарса белгиланган яъни тестга шпаргалка, телефон ва ҳ.к. олиб киришга уринган абитуриент ўша заҳоти тестдан четлатилади.Авваллари телефон олиб қолиниб, уни номерланган конвертга солиб, абитуриентни ўзи тестга киритиб юборилар эди. Эндиликда, олиб киришга уринишнинг ўзиёқ далолатнома тузиб, четлатишга сабаб бўлади.


Миллий валюта курсининг тушиб кетиш сабаблари ҳақида - Anhor\nAnhor Все посты Миллий валюта курсининг тушиб кетиш сабаблари ҳақида\nМиллий валюта курсининг тушиб кетиш сабаблари ҳақида\nСўнгги пайтларда ўзбек сўми/ USD валюта жуфтлигининг айирбошлаш курсидаги жиддий тафовут борасида гапирмаган киши қолмаган бўлса керак. Шивит сотувчиси доллар курси ошди деб шивит нархини кўтарса, беихтиёр сен ҳам шу ҳақда ўйлай бошлайсан. Келинг, биз ҳам, ҳиссиётларга берилмасдан вазиятга ойдинлик киритишга уриниб кўрамиз.\nБиринчидан, ўзи нима юз берди?\nАгар 2019 йил июль ойининг ўртасигача миллий валютанинг АҚШ долларига нисбатан курси бир текис силлиқ тушиб келган бўлса, август ойининг ўртасидан бошлаб курснинг тушиб кетиши сезиларли даражада тезлашди. Аниқроқ айтадиган бўлсак, 08.01.2019 йилдан 16.07.2019 йилгача миллий валюта ушбу жуфтликда бор-йўғи 247,46 сўмга (ёки 2,97 фоизга) девальвацияланган, 16.07.2019 йилдан 12.08.2019 йилгача эса у 297,5 сўмга девальвацияланган. Бошқача қилиб айтганда, миллий валюта 3 ҳафта ичида бундан олдинги 7 ойдаги каби девальвацияланган. Шундай қилиб, йил бошига нисбатан сўм 6,54 фоизга (1 USD учун 8337,04 сўм даражасидан) ёки 544,96 сўмга девальвацияланган.\nИккинчидан, бу нега юз беряпти?\nБиз ташқи иқтисодий савдонинг манфий сальдоси, доллар курсининг Ўзбекистоннинг етакчи савдо ҳамкорлари бўлган мамлакатлар миллий валютасига нисбатан ошиши, ички бозорда валютага бўлган талабнинг, шу жумладан хуфия айланма ва бошқалар ҳисобидан ошиши каби бошқа мутахассислар томонидан тилга олинган ҳақиқатларни такрорламоқчи эмасмиз. Ушбу мақолада сўм девальвациясининг бир нечта бошқа жиҳатларига тўхталиб ўтамиз.\nБиринчидан, бошқача бўлиши мумкин ҳам эмасди, чунки миллий валюта девальвацияси – бу нафақат барча ривожланаётган мамлакатлар учун жаҳон тренди, балки ушбу давлатлар иқтисодий сиёсатининг моҳияти, мазмунидир, чунки у қуйидагиларга имкон яратади: а) импортни қисқа муддатга ва бироз чеклаш; б) экспортни қўшимча рағбатлантириш; в) бюджетга қўшимча даромад олиш; г) валютага бўлган талаб ва таклифдан келиб чиққан ҳолда (унга бўлган талаб объектив равишда ошмоқда), импорт ва экспорт нархлари мувозанатини ўрнатиш;\n2019 йил бошидан буён ҳукумат миллий валюта курси жадалроқ суръатлар билан тушиши учун қўлидан келган барча ишни қилди, хусусан: а) нархларнинг назоратсиз ўсишига ва иқтисодиётнинг катта қисми хуфия томонга ўтиб кетишига олиб келган солиқ ислоҳотлари амалга оширилди, кичик ва ўрта бизнесни ўлдирган ҳолда, йирик ва микробизнес ўртасидаги иқтисодиётни сегментларга ажратиш чуқурлашди; б) иш ҳақи оширилди ва бунинг кетидан – энергетика ресурслари ва коммунал хизматларнинг нархлари ҳам; в) бюджет қимматбаҳо инвестицион лойиҳалар томонига қаратилди, бу унга тушадиган абсолют юкламани жиддий оширди, ўз навбатида бу эса умуман солиқ юкининг ошишига олиб келди; г) импорт маҳсулот ва хомашёга бўлган божхона тарифлари сезиларли даражада оширилди; д) оилавий бизнес ва микротадбиркорликни ривожлантиришга жуда катта кредитлар ажратилди.\nЮқорида кўрсатилган чоралар ва бошқа ҳолатлар натижасида хориж валютасининг миллий валюта ҳажмига нисбатида сўм массасининг жиддий ошиши юз берди, валюта массаси эса камроқ ўсган. Мана шу охиргиси доллар курсининг миллий валютага нисбатан ошишининг фундаментал сабаби ҳисобланади.\nАйирбошлаш курсини пасайтиришдан даромад оладиган асосий бенефициар Молия вазирлиги эканини эсда сақлаш керак, бюджетдаги эҳтимолий танқисликни қоплаш учун унга қўшимча манбалар зарур. Валюта девальвацияси ҳам, ёзувчилар Илья Ильф ва Евгений Петровлар айтганидай, 400 та усул ичида “пул топишнинг нисбатан ҳалол усуллари”дан бири ҳисобланади. Агар бугунги кунда миллий валюта 6,54 фоизга девальвацияланган бўлса, унда тегишли тушум даврларида импорт бўйича солиқлар ва йиғимлардан ҳамда экспортчиларнинг тушумидан олинадиган солиқлардан бюджетга тушадиган даромад ҳам шунча ошган. Биз бу ерда рангли металлар, уран, табиий газ ва бошқаларни марказлаштирилган тарзда экспорт қилишдан тушадиган даромадлар ҳақида ҳатто гапирмаяпмиз ҳам.\nЯна бир қизиқарли савол: нега буларнинг барчаси айнан ҳозир содир бўляпти?\nЧунки бу ҳолатлар биргаликда таъсир қилиб, юқори ставкалар (шу жумладан қайта молиялаштириш ставкалари), банкларга қўйиладиган юқори резерв талаблари, инфляция ва айирбошлаш курси коридорининг тахминий кўрсаткичлари кўринишида “Марказий банкнинг мудофаа чегараларини” ёриб ўтишга улгурди. Энди Марказий банк мамлакатнинг молиявий барқарорлиги учун якка ўзи кураша олмайди ва курашишни истамаяпти ҳам, шу боис айирбошлаш курсининг “бўшатиб” юборилиши мажбурий, асосан – ноилож чора.\nБуёғига сўмнинг катта девальвацияси юз беради ва сентябрь ойи охирига келиб у 1 доллар учун 10 000 сўм миқдоридаги психологик чегарадан ўтади, деб қўрқаман. Чунки мен кўрсатиб ўтган иқтисодий сиёсат чораларининг ҳаммаси миллий валютадаги пул массасига ва, мос равишда, унинг долларга нисбатига, узоқ муддатли таъсир кўрсатади. Кемани узоқ саёҳатга жўнатиш ва бир вақтнинг ўзида унинг ушлаб турувчи элементларини таъмирлашни бошлаш мумкин эмс. Ҳукумат мамлакат устуворликларидан келиб чиққан ҳолда, бажариладиган тадбирларнинг навбатини танлаши керак.\nЎзбекистонда дори-дармон ишлаб чиқариш бўйича янги линия ишга тушди\nМАГАТЭ: Ўзбекистонда АЭС учун майдон ҳали йўқ


“Шум бола” вафот этди - UzNews.uz\nЎзбекистонда хизмат кўрсатган артист Абдураим Абдуваҳобов 57 ёшида оламдан ўтди.\nЎзбек миллий академик драма театри актёри, Ўзбекистонда хизмат кўрсатган артист Абдураим Абдуваҳобов 57 ёшида вафот этди. Бу ҳақда Маданият вазирлиги маълум қилди.\nАбдураим Абдуваҳобов 1963 йил 8 август куни Тошкент шаҳрида таваллуд топган. У Тошкентдаги театр ва рассомчилик олийгоҳини тугатган.\nАбдураим Абдуваҳобов "Шум бола, "Суюнчи", "Муҳаббат синовалари", "18-квадрат", "Ада эмас, дада", "Фирибгар", "Осий банда", "Пойга", "Бевалар", "Сўнгги нафасимгача", "Севги балки бу жаннат 2", "Назира" каби фильмларда рол ижро этган. Шунингдек, "Тожикфильм" студиясида тасвирга олинган "Жўра овчи" фильмида ҳам рол ўйнаган. Абдурим Абдуваҳобов "Чимилдиқ" спектактлида ҳам рол ижро этган.\n"UzNews.uz” таҳририяти марҳумнинг вафоти муносабати билан унинг яқинларига чуқур таъзия билдиради.


Депутатлар мустақил текширув ўтказмоқчи\n08 декабр 2021, Тошкент вақти: 23:16\nЎзбекистон қамоқхоналарида маҳбусларнинг аёвсиз қийноққа солинишига уларнинг қонли кўйлаклари ҳам далил бўла олади.\nБритания парламентининг Инсон ҳуқуқлари бўйича қўшма комиссияси мамлакат жосуслик хизматларининг террорда гумон қилинганларни қийноққа тутилишига аралашгани эҳтимолларидан хавотир билдирди.\nХорижда террорчиликда гумонланиб қўлга олинган одамларни тергов қилиш жараёнида британ жосуслик хизматлари ҳам қатнашгани ҳамда уларнинг қийноқ остида олинган маълумотлардан фойдаланганига оид даъволар Бирлашган Қиролликда қизғин мунозаралар марказида қолмоқда.\nГуантанамо қамоқхонасидан озод қилинган Британияда яшовчи Бениам Муҳаммад ўзининг қийноққа солинишида британ жосуслик хизматлари ҳам иштирок этишганини билдирган. Шунингдек, Британиянинг Тошкентдаги собиқ элчиси Крейг Мюррей ўз ҳукумати Ўзбекистонда қийноқлар остида олинган маълумотлардан фойдалангани хусусида айбловларни илгари сурган эди.\nЎзининг Ўзбекистондаги инсон ҳуқуқлари борасида қилган ошкора чиқишларидан сўнг элчилик лавозимидан озод қилинган Крейг Мюррей, жумладан, қийноқ остида олинган разведка маълумотларидан фойдаланишни “халқаро конвенцияларга зид” деб билишини ва буни англаган ҳолда, Британия ҳукумати улардан фойдаланганини қайд этди.\n“Британия ҳукуматидаги вазирлар бундай маълумотлардан фойдаланиб, қонун доирасидан чиқишди”, деб айтган эди жаноб Мюррей апрел ойида Британия парламентининг Инсон ҳуқуқлари бўйича қўшма комиссиясида бўлган тингловларда.\n- Бирлашган Миллатлар Ташкилоти Ўзбекистонда қийноқлар мунтазам қўлланилиши ва иқрор олишнинг энг асосий усули бўлиб қолаётгани ҳақида айтар экан, демак, Ўзбекистондан келаётган ҳар қандай разведка маълумоти қийноқ остида олинган. Қийноқ мунтазам қўлланиладиган давлатдан чиққан бунақа маълумотлардан фойдаланиш эса БМТ конвенциясига зиддир, деб айтган эди Мюррей апрел ойида бўлган тинглов чоғида.\nШунингдек, Британиянинг Тошкентдаги собиқ элчиси Ўзбекистондан олинган маъмулотлар қийноқлар остида қўлга киритилгани эҳтимоли борасида Лондондаги масъулларга хавотирини ўз вақтида билдиргани, аммо Британия бунга кўз юмганини даъво қилган.\n- Мен бу ҳақда Тошкентда элчи лавозимида ўтирган пайтим вазирга: "Балки, бу ҳаракатингиз қонунга хилофдир", деган мазмунда иккита телеграммани жўнатганман, аммо ҳар иккаласига ҳам ёзма тарзда жавоб олмаганман. Кейинчалик бу нарсалар ҳақда ёзмаслигим лозимлиги ҳақида айтилди. Вазирлик ҳуқуқий маслаҳатчиси Майкл Вуднинг қийноқ остида олинган маълумотлардан разведка хизматининг фойдаланиши қонунга зид эмаслиги ҳақида айтгани ҳаммасидан ошиб тушди, деб таъкидлади Крейг Мюррей парламент тингловларида.\nБритания расмийлари ўз мамлакатлари террорчиликда гумонланганларни қийноққа солишда иштирок этгани эҳтимолларини қатъий рад этишмоқда. Жумладан, Британия Ташқи ишлар вазири Девид Милибанд ва Ички ишлар вазири Алан Жонсон "Британия ҳукумати қийноқларни қоралайди", деб баёнот беришди.\nБритания парламентининг Инсон ҳуқуқлари бўйича қўшма комиссияси бу даъволарни ўрганиб, инсон ҳуқуқларини оёқ-ости қилиш ва қийноқлар масаласига келганда Британия бефарқ бўлмаслиги кераклигини айтиб, бу юзадан мустақил суриштирув олиб борилиши керак, деган хулосага келди.


28-тур, 18 март, соат 20:15\n26.Кепа Арризабалага (Д)\nАриц Адурис (65)\n90+4' Ўйин тугади. "Атлетик" - "Реал" - 1:2.\n90+3' Кейлор Навас сариқ карточка олди\n90+3' Уильямс офсайдда қолди\n90+2' Жаримадан етказилган узатмани мадридлик футболчи бош билан қайтарди\n90+2' "Атлетик" жарима зарбаси тепиш ҳуқуқини қўлга киритди\n88' Чап қанотдан етказилган узатмага де Маркос бош билан зарба берди. Тўпни Навас эгаллаб олди\n86' "Атлетик"да ўзгариш: Рауль Гарсия ўрнига Сусаета тушди\n85' "Реал"да ўзгариш: Бензема ўрнига Альваро Мората тушди\n84' Ўйин темпи тушди, футболчилар катта куч йўқотишди\n79' Қизиқ. Роналду ўринга Иско тушди\n77' Вуууууҳ! Уильямс ўнг томондан жарима майдончаси кирди ва ўткир бурчак остида зарба берди. Навас қутқарди\n72' ВУУУУУУҲ! "Реал" 100 фоизли имкониятдан фойдалана олмади! Дастлаб Бензема чап томондан дарвозабон майдончсига ёриб кириб, Роналдуга пас берди. Ҳимоячи бир амаллаб тўпни қайтарди. Марсело эса жуда яқин масофадан тўпни юқорига тепиб юборди!\n71' Тони Кроос сариқ карточка олди\n68' ГОООООООЛ! Каземиро, 1:2! Бурчакдан етказилган узатма натижасида тўп Роналдунинг бошидан дарвозабон майдончаси ичида очилган Каземирога келиб тушди. Бразилиялик ярим ҳимоячи деярли бўш дарвозани ишғол қилди!\n68' Васкес дарвозабон майдончасига юқоридан узатма берди. Ҳимоячи тўпни майдон ташқарисига чиқариб юборди\n65' ГООООООЛ! Ариц Адурис, 1:1! Ўнг қанотдан етказилган узатмани Рауль Гарсия бош билан Адурис ташлаб берди. Ҳужумчи 3-4 метрдан бош билан дарвозани ишғол қилди\n63' ВУУУУУУҲ! Навас! Иньяки Уильямс 10 метрлардан дарвоза томон зарба берди. Кейлор тўпни қайтарди!\n61' "Реал"да ўзгариш: Модрич ўрнига Лукас Васкес тушди\n59' "Атлетик"да ўзгариш: Лекуэ ўрнига Икер Муниаин тушди\n56' Иньяки ўнг қанотда Марселодан ўтиб кетиб,жарима майдончасига кирди-ю, узатма берди. Навас тўпни эгаллаб олди\n54' Меҳмонлар бурчак тўпини ўйинга киритишди. Марсело тўпни узатишда хатога йўл қўйди\n52' Бензема офсайдда қолди\n51' Вуууҳ! Модрич жарима майдончаси кирди ва товони билан Кроосга қолдирди. У ўзи зарба берса бўладиган вазиятда узатма берди. Ҳимоячи тўпни майдон ташқарисига чиқариб юборди\n49' "Атлетик" бурчак тўпини ўйинга киритди. Лапорт бош билан ноаниқ зарба берди\n46' Вууууууҳ! Уильямс чап қанотдан етказилган узатмага Адурис баланд сакраб бош билан зарба берди. Бурчакка бораётган тўпни Рамос қайтарди ва Начо уни майдон ташқарисига чиқариб юборди\n45+2' Биринчи бўлим якунланди. Ҳозирча "Атлетик" - "Реал" - 0:1. Танаффус\n45' Мезбонларнинг навбатдаги ҳужумини бартараф этишди мадридликлар\n42' Ўйин темпи бироз тушди. Жамоалар танаффусга чиқишга тайёр шекилли\n38' "Реал" яхши ҳимояланмоқда\n35' Эҳҳҳ, Бензама! Марселонинг узатмасидан кейин олис устун томонда дарвозага аниқ зарба бера олмади\n34' Чап қанотдан етказилган узатма натижасида тўп Марселонинг бошидан дарвоза томон кетди. Навас тўпни эгаллаб олди\n32' Адурисда яхши имконият. Жаримадан етказилган узатмани Адурис бош билан дарвоза томон ўтказди. Тўп Арицга келиб тушаётгандек эди, аммо Карвахаль гавдаси билан яхши ўйнади\n31' Бэйл офсайдда қолди\n29' Мезбонларнинг ҳужуми. Ўнг қанотдан етказилган узатмани Начо бош билан қайтарди. Гарсия жарима майдончаси ташқарисидан бош билан ноаниқ зарба берди\n28' Ариц Адурис сариқ карточка олди\n26' Вуууҳ! Бэйл олис масофадан кучли ва аниқ зарба берди. Дарвозабон иккинчи уринишди тўпни эгаллаб олди\n25' ГОООООЛ! Карим Бензема, 0:1! Қарши ҳужумда Роналду чап қанотдан олдинга ўтди ва нариги томондан жарима майдончасига кираётган Бенземага узатма берди. Крим тўпни олис бурчакка жойлаб қўйди\n21' Қизиқ! Жарима майдончасига етказилган узатмани ҳимоячи кутилмаганда ўтказиб юборди. Буни кетмаган Роналду ҳам тўпни эгаллай олмади\n19' Вууууҳ! Рамос! Бурчакдан етказилгану узатмага Рамос бош билан зарба берди! Тўп устун ёнидан ўтиб кетди\n18' Бурчакдан етказилган узатмани Аррисабалага мушт билан уриб юборди\n18' Вууҳ! Бензема чап қанотдан жарима майдончасига кирди ва олис устун томондаги Бэйлга узатма берди. Ҳимоячи тўпни майдон ташқарисига чиқариб юборди\n16' ВУУУУУҲ! Жарима майдончасига кираётган Роналдуга узатма берилди ва Криштиану бир ҳимоячи таъқиби остида хавфли зарба берди. Дарвозабон сэйв намойиш қилиб, тўпни эгаллаб олди\n15' ВУУУУУУУҲ! "Атлетик" ўта қулай имкониятдан фойдалана олмади! Жаримадан етказилган узатмани Гарсия бош билан олдинга ташлаб берди. Эрай 5-6 метрдан дарвоза томон аниқ зарба бера олмади. Тўп устун ёнидан ўтиб кетди\n13' Мезбонлар чап қанотдан тўпни "Реал" жарима майдончасига етказишди. Кроос тўпни эгаллаб олди\n13' Бурчакдан етказилган узатмани Лекуе бош билан дарвоза томон бурди. Тўп юқоридан ўтиб кетди\n12' "Бильбао" босимни давом эттирмоқда. Бурчак тўпи ишлади\n9' Вууууҳ! "Реал" илк ҳужумниёқ голга айлантирди. Бенземанинг узатмасидан кейин Карвахаль ўнг қанотдан жарима майдончасига кириб келди ва Криштиануга пас берди. Роналду бироз офсайдда қолган экан\n8' "Атлетик" бурчак тўпини ўйинга киритди. Ҳужумда фол ишлатилди\n7' Вуууҳ! "Атлетик"нинг хавфли ҳужуми. Мезбонлар ўнг қанотдан жарима майдончасига кириб келишди. Рауль Гарсиянинг унчалик кучли бўлмаган зарбасини Навас қўлидан чиқариб юборди. Начо тўпни тепиб юборди\n6' Адурис офсайдда қолди\n6' Устунлик тўлалигача "Атлетик"да. "Реал" ҳали бирорта ҳам ҳужум ташкил қила олмади\n4' Роналду тўп учун курашда оёғини юқори кўтаргани учун хавфли ўйин қайд этилди\n1' Оҳо! Бильбаонинг хавфли ҳужуми. Қанот ярим ҳимоячиси чап қанотдан "Реал" жарима майдончасига кириб келди ва дарвозабон майдончасидаги Иняки Уильямсга етказди. Ҳужумчи тўпни дарвозага бура олмади. Тўп ундан майдонни тарк этди\n1' Учрашув бошланди! Тўпни ўйинга "Атлетик" футболчилари киритиб беришди.\n' Умуман олганда, Испания чемпионатининг ҳар бир ўйини шиддатли кечаётганини барчамиз кўриб турибмиз. Шу боис, Ла лига ўзининг энг қизиқарли мавсумларидан бирини ўтказмоқда.\n' Ушбу жамоалар ўртасида Мадридда бўлиб ўтган баҳсда мезбонлар 83-дақиқада Моратанинг голи эвазига ғалабани ўз томонига оғдиришганди.\n' Ҳозирда "Реал" Ла лигада пешқадамлик қилаётган бўлса, "Атлетик" 7-поғонани эгаллаб турибди. Мадридликлар "Бильбао"дан 18 очко олдинда боришмоқда. Шунга қарамай, бугун қизиқарли ўйин бўлиши кутилмоқда. Боиси, басклар ўз уйида ҳар қандай рақибга жиддий қаршилик кўрсатишади. Бильбаоликлар ушбу мавсумда атиги 1 марта ўз уйида ютқазган (28 август куни "Барселона"га), 3 марта дуранг ўйнаган. Қолган баҳсларда ғалаба қозонган.\n' Испания чемпионатининг 28-тури доирасида Бильбаонинг "Атлетик" клуби ўз уйида "Реал"ни қабул қилмоқда.


Kafedra jamoasi | Davolash fakultetining Fakultet va gospital xirurgiya kafedrasi\nDavolash fakultetining Fakultet va gospital xirurgiya kafedrasi\nMa’naviyat va ma’rifat ishi\nКаримов Шавкат Ибрагимович – факультет ва госпитал жарроҳлик кафедраси профессори, Ўзбекистон Республикасида хизмат кўрсатган фан арбоби, ЎзФА ва Россия Тиббиёт Фанлари Академияси академиги.\nКаримов Ш.И. 1943 йил 21 июнда Тошкент шаҳрида туғилган. 1966 йил Тошкент Давлат тиббиёт институтини тамомлаган ва 1969 йилгача Сирдарё вилояти, Янгиер шаҳар шифохонаси жарроҳлик бўлими мудири бўлиб ишлаган. 1969 йилдан бошлаб профессионал биографияси Тошкент Тиббиёт институти билан боғланди, 1974 йилгача ЎзФА академиги Ў.А.Арипов қўл остида стажер-тадқиқодчи, факультет жарроҳлик кафедраси ассистенти ва доценти лавозимларида ишлаган. Шу давр мобайнида махсуслаштирилган бўлимларда ишлаш билан бир қаторда клиник трасплантология муаммолари билан қизиқиб ишлаб келмоқда ва тирик донорлар ва ўликлар буйрагини ўтказишда қатнашди. 1971 йил академик Ў.А.Арипов рахбарлигида “Буйрак аллотрансплантациясида эшак антилимфоцитар глобулини ва госсиполбарбитурат кислотаси билан иммунодепрессив терапия” мавзусида номзодлик диссертациясини ёқлаган. Шу даврда Ўзбекистонда қон-томирлар жарроҳлиги ривожлниши бошланди ва Ш.И.Каримов шу муаммолар бошида турган, клиник амалиётда аорта ва магистрал артерияларда ўтказиладиган реконструктив амалиётларни киритишда пионерлардан бири бўлган.1974 йилдан 1977 йилгача А.Н.Бакулев номидаги юрак қон-томир институти қон-томир бўлимида илмий командировкада бўлди ва у ерда академик А.В.Покровский ҳамда академик Ў.А.Арипов рахбарлигида “Қорин аортаси ва тармоқлари сурункали окклюзияси клиникаси, диагностикаси ва жарроҳлик давоси” мавзусида докторлик диссертация иши бажарилиб 1981 йил муваффақиятли ҳимоя қилди.\n1977 йилдан 1979 йилгача ЎзР ССВ Кардиология Илмий Текшириш Институтида директор ўринбосари лавозимида ишлаган. 1979 йилдан бошлаб 2012 йилгача факультет ва госпитал жаррохлик кафедрасида (аввал Тошкент Давлат II Тиббиёт Институти, 2005 йилдан бошлаб – Тошкент Тиббиёт Академияси) кафедра мудири лавозимида ишлаган. Ҳозирги кунда Тошкент Тиббиёт Академияси ректори ҳамда факультет ва госпитал жаррохлик кафедраси пофессори ҳисобланади.\nХакимов Мурод Шавкатович – профессор, тиббиёт фанлари доктори, кафедра мудири.\nХакимов М.Ш. 1972 йил, 14 декабрда Сурхондарё вилоятида туғилган. 1995 йил “Даволаш иши” мутахассислиги бўйича ТошДавТИ 2-даволаш факультетини тугатган. 1995-1996 йиллар давомида II Тошкент Давлат Тиббиёт Институти факультет ва госпитал жарроҳлик кафедраси базасида интернатура ўтаган. 1996 йилдан 2000 йилгача РШТЁИМ илмий-текшириш бўлимида кичик илмий ҳодим сифатида ишлаган. 2000 йилдан 2001 йилгача II ТошДавТИ II клиникаси шошилинч жарроҳлик бўлимида ординатор бўлиб ишлаган.\n2001 йилдан 2012 йилгача факультет ва госпитал жарроҳлик кафедраси ассистенти, доценти, профессори, 2012 йилдан кафедра мудири лавозимида ишлаб келмоқда. 2007 йилдан Тошкент Тиббиёт Академияси II клиникаси шошилинч жарроҳлик бўлими раҳбари ҳисобланади.\n2000 йилда профессор Х.Т.Нишонов раҳбарлиги остида “Жароҳат инфекциясининг натрий гипохлорити электролизланган сувли эритмасидан фойдаланган ҳолда интраоперацион профилактикасини ишлаб чиқиш услублари” мавзусида номзодлик диссертациясини ёқлаган. 2006 йилда академик Ш.И.Каримов раҳбарлиги остида “Ўткир панреатитнинг даволаш ва диагностика усулларини ривожлантириш йўллари” мавзусида докторлик диссертациясини ҳимоя қилди. 150 дан ортиқ илмий ишлар муаллифи. 2008 йилдан олий тоифали жаррох. Унинг илмий рахбарлиги остида 2 та номзодлик диссертацияси ёқланган.\n20 дан ортиқ хирургик съездлар, халқаро конгресслар ва илмий амалий конференцияларда бир неча бор маърузалар билан иштирок этган.\nРоссия ва МДҲ давлатлари хирург-гепатологлари Ассоциацияси аъзоси (2003йилдан), Россия эндоскопик жарроҳлар жамияти (2004йилдан). 2003 ва 2006 йилларда А.В. Вишневский номидаги жарроҳлик институтида, 2007 йилда И.И. Джанелидзе номидаги илмий текшириш институтида, 2007 ва 2008 йилларда Н.Н. Блохина номидаги онкологик марказда малака оширган.\nИлмий фаолиятининг асосий йўналишлари – гепатобилиар, абдоминал, шошилинч жарроҳлик.\nАсраров Асқархон Асрарович – кафедра профессори, тиббиёт фанлари доктори. Асраров А.А. 1947 йил 5 июлда Тошкент вилояти Навоий жамоа жўжалигида деҳқон оиласида дунёга келган. 1971 йил Тошкент медицина институтининг даволаш факультетини тамомлаган. 1971 йилдан 1972 йилгача «Хирургия» мутахассислиги бўйича интернатурани ТошМИ факультет хирургия кафедраси базаси Тошкент тўқимачилик комбинатининг ТСҚ хирурги бўлиб я бўлимида ўтаган. Интернатурани тугатгач “Сирдарё ГРЭСқурилиш”(Сирдарё вилояти, Ширин шаҳри) ТСҚ га хирург бўлиб тайинланади, аввал жарроҳ бўлиб, кейинчалик ТСҚ поликлиника хизмати мудири бўлиб ишлаган. 1974 йил 1-РКШ (Тошкент шаҳри) торакал бўлимига жарроҳ бўлиб ишга ўтган. 1976 йилдан 1979 йилгача даволаш ишлари бўйича бош врач ўринбосари бўлиб, кейинчалик “Сирдарё ГРЭСқурилиш” ТСҚ бошлиғи бўлиб ишлаган.\n1979 йилдан 1990 йилгача Тошкент Давлат Тиббиёт институти даволаш факултети госпитал жарроҳлик кафедрасида ассистент бўлиб ишлаган. 1990 йилдан бошлаб ҳозирги вақтгача Тошкент тиббиёт академияси (дастлаб 2-Тошкент Давлат Тиббиёт институти, 2005 йилдан Тошкент тиббиёт академияси) даволаш факультети факультет ва госпитал жарроҳлик кафедраси профессори ҳисобланади. 1986-йилда проф. Ш.И.Каримов раҳбарлигида «Тарқоқ йирингли перитонит патогенетик даволаш йулларини такомиллаштириш» мавзусида номзодлик диссертациясини ҳимоя қилган. 1994 йилда проф. Ш.И.Каримов раҳбарлигида «Тарқалган йирингли перитонитли йирингли-септик асоратли ва полиорган етишмовчилиги бўлган беморларда жарроҳлик ва эндоваскуляр даволаш ва профилактика усуллари» мавзусида докторлик диссертациясини ҳимоя қилган. 100 дан ортиқ илмий ишлар муаллифи, шу жумладан, 3 та монография. Олий тоифали жарроҳ. Унинг раҳбарлиги остида, 3 та номзодлик диссертатсиялари тайёрланган.\nЎзбекистон Хирурглар уюшмасининг аъзоси. Асосий илмий-тадқиқот йўналишлари: шошилинч, гепатобилиар ва ошқозон-ичак тизими жарроҳлиги ҳисобланади.\nДавлат мукофотлари ва фахрий унвонлари: Ўзбекистон Республикаси хизмат кўрсатган фан арбоби, бронза медал ва диплом ВДНХ СССР, СССР кашфиётчиси кўкрак нишони.\nСуннатов Равшан Джалилович – кафедра профессори, тиббиёт фанлари доктори.\nСуннатов Р.Д. 1967 йил 31 октябрда Тошкент вилоятида туғилган. 1991 йил Москва Медицина Академияси “Даволаш иши” мутахассислигини тамомлаган. 1991 йилдан 1993 йилгача II Тошкент Давлат Тиббиёт институти факультет ва госпитал жарроҳлик кафедраси базасида клиник ординатурани ўтаган. 1993 йилдан 1994 йилгача II ТошДавТИ МИТЛ илмий-текшириш бўлимида кичик илмий ходим сифатида ишлаган. 1994 йилдан 2001 йилгача II ТошДавТИ бир кунлик хирургик стационарда қон-томир жарроҳи бўлиб ишлаган. 2001 йилдан 2004 йилгача ассистент бўлиб, 2004 йилдан 2009 йилгача катта ўқитувчи бўлиб, 2009 йилдан бошлаб ҳозиргача Тошкент Тиббиёт Академияси факультет ва госпитал жарроҳлик кафедраси доценти бўлиб ишлаб келмоқда.\n2002 йилдан Тошкент шаҳрининг бош қон-томир жарроҳи. 2006 йилдан бошлаб ТТА II клиникаси ангионеврология жарроҳлик бўлими раҳбари ҳисобланади.\nБеркинов Улуғбек Базарбаевич – кафедра профессори, тиббиёт фанлари доктори.\nБеркинов У.Б., 1973 йил 11 июнда Сирдарё шиҳрида хизматчи оиласида дунёга келган. 1996 йил 2 ТошДавТИ ни “аъло”га тамомлаган. 1996 йилдан 1998 йилгача шу институтнинг факультет ва госпитал жарроҳлик кафедрасида клиник ординатурани ўтаган. 1998 йил аспирантурага ўқишга кирган. 2000 йил сентябрда «Сурункали тошли холециститда Лапароскопик холецистэктомия даволаш усули» мавзусида номзодлик диссертациясини ҳимоя қилган. 2001 йил февралдан хозиргача ТТА факультет ва госпитал жарроҳлик кафедраси ассистенти, катта ўқитувчиси, доценти лавозимида ишлаб келмоқда. Кафедрада ўқув жараёнига масъул. 2010 йил «Видеоторакоскопик амалиётларни қайта ишлаб чиқиш ва такомиллаштириш» мавзусида докторлик диссертациясини ҳимоя қилган. 2003 йилдан бери санитар авиация йўналишида навбатчилик қилади. Олий тоифали жарроҳ. Даволаш факультети факультет ва госпитал жарроҳлик кафедрасининг эндоскопик ва торакал жарроҳлик хизматига масъул.\nИмамов Абдурахмон Абдуганиевич – кафедра доценти, тиббиёт фанлари номзоди.\nИмамов А.А. 1962 йил 1 августда Тошкент вилоятида хизматчи оиласида таваллуд топган. 1985 йил ТошМИ “Даволаш иши” йўналишини тамомлаган. 1985 йилдан 1986 йилгача Янгийўл шахар шифохонасида “Хирургия” йўналишида интернатурани ўтаган. 1986 йилдан 1990 йилгача шифокор хирург бўлиб ишлаган, кейинчалик Тошкент шаҳридаги №13-поликлиника хирургия бўлими мудири бўлиб ишлаган. 1990 йилдан 1992 йилгача II Тошкент Давлат тиббиёт институти факультет ва госпитал жарроҳлик кафедрасида клиник ординатурани ўтаган. 1992 йилдан 1993 йилгача II Тошкент Давлат тиббиёт институти II клиникаси қон томир жарроҳлиги бўлими мудири сифатида ишлаган. 1993 йилдан 2002 йилгача кафедра ассистенти, 2002 йилдан 2005 йилгача катта ўқитувчи, 2005 йилдан бошлаб Тошкент Тиббиёт Академияси факультет ва госпитал жарроҳлик кафедраси доценти лавозимида ишлаб келмоқда.\nИрназаров Акмал Абдуллаевич – доцент, тиббиёт фанлари доктори.\nИрназаров А.А. 1980 йил 29 апрельда Тошкент шахрида таваллуд топган. 2003 йил 2 ТошДавТИ «Умумий амалиёт шифокори» мутахассилиги бўйича тамомлаган. 2003 йилдан 2006 йилгача ТТА факультет ва госпитал жарроҳлик кафедраси базасида «қон-томир жарроҳлиги» йўналишида магистратурани ўтаган. 25 дан ортиқ илмий ишлар муаллифи. 2008 йилда академик Ш.И. Каримов рахбарлигида “Оёқ артериялари ишемиясида электронейростимуляциянинг ўрни ва мавқеи” мавзусида номзодлик диссертациясини ҳимоя қилган. 2015 йилда академик Ш.И. Каримов рахбарлигида “Сурункали бош мия қон айланиши етишмовчилиги бор бўлган беморларни ташхислаш ва жаррохлик давосини мукамаллаштириш” мавзусида докторлик диссертациясини химоя қилган.\nАсосий илмий-тадқиқот йўналишлари: қон-томир жаррохлиги.\nМаткулиев Ўткирбек Исмаилович – катта ўқитувчи, тиббиёт фанлари номзоди.\nМаткулиев Ў.И. 1980 йил 29 мартда Хоразм вилоятида таваллуд топган. 2004 йил 2 ТошДавТИ «Умумий амалиёт шифокори» мутахассилиги бўйича тамомлаган. 2004 йилдан 2007 йилгача ТТА факультет ва госпитал жарроҳлик кафедраси базасида «Умумий жарроҳлик» йўналишида магистратурани ўтаган. 2007 йилда «Ошқозон ости бези бошча қисми усмаси мавжуд беморларда жарроҳлик даволаш усулларини такомиллаштириш» мавзусида магистрлик диссертациясини ҳимоя қилган. 2009 йилда академик Ш.И. Каримов раҳбарлигида «Портал гипертензия билан касалланган беморларни комплекс эндоваскуляр даволашда узоқ муддатли интрапортал катетер даволашнинг роли» мавзусида номзодлик диссертациясини ҳимоя қилди. 30 дан ортиқ илмий ишлар муаллифи.\nАсосий илмий-тадқиқот йўналишлари: абдоминал жарроҳлик, эндоскопик жарроҳлик, портал гипертензия.\nКаримов Махмуд Рустамович – кафедра ассистенти, тиббиёт фанлари номзоди.\nКаримов М.Р. 1974 йил 28 мартда Тошкент шаҳрида туғилган. 1991 йилда Тошкент шаҳридаги №134 ўрта мактабни тамомлаган. 1993 йил 2 ТошМИ даволаш факультетига ўқишга кириб 2000 йил тамомлаган. 2000 йилдан 2003йилгача “Умумий жарроҳлик” йўналиши бўйича магистратурада ўқиган. 2003 йилдан 2004 йилгача бир кунлик хирургик стационарда ишлаган, кейинчалик абдоминал жарроҳлик бўлимида ишлаган. 2004 йил сентябрдан ҳозирги кунгача шу кафедра ассистенти лавозимида ишлаб келмоқда, 2006-2014 йилларда ТТА ректор ёрдамчиси лавозимида ишлаган.\nХаликов Сарвар Пулатович – кафедра ассистенти, тиббиёт фанлари номзоди.\nХаликов С.П. 1976 йил 21 декабрда Тошкент шаҳрида туғилган. 2000 йил 2 ТошМИ “Даволаш иши” йўналишини тугатган. 2000 йилдан 2003 йилгача 2 ТошДавТИ факультет ва госпитал жарроҳлик кафедраси базасида магистратурани ўтаган. 2003 йилдан бери кафедра ассистенти ҳисобланади. 2008 йил профессор Кротов Н.Ф. раҳбарлиги остида «Спонтан пневмотораксни жарроҳлик йўли билан даволаш» мавзусида номзодлик диссертациясини ёқлаган.\nИлмий фаолиятининг асоси – торакал ва шошилинч жарроҳлик.\nСахибоев Дилшод Парпижалилович – кафедра ассистенти, тиббиёт фанлари номзоди.\nСахибоев Д.П. 1977 йил 17 июнда Наманган вилоятида туғилган. 2002 йил 2 ТошДавТИ «Даволаш иши» йуналишини тамомлаган. 2002 йилдан 2005 йилгача ТТА факультет ва госпитал жаррохлик кафедраси базасида «Юрак-қон томир жарроҳлиги» мутахассислиги бўйича магистратурани тамомлаган. 2005 йилдан ҳозиргача факультет ва госпитал жарроҳлик кафедраси ассистенти лавозимида ишлаб келмоқда.\n2009 йил профессор Турсунов Б.З. раҳбарлиги остида «Вазоренал гипертензияни жарроҳлик ва рентген-эндоваскуляр даволаш усулларини такомиллаштириш» мавзусида номзодлик диссертациясини ҳимоя қилган.\nҒаниев Дилмурод Абдураҳманович – кафедра ассистенти, тиббиёт фанлари номзоди.\nҒаниев Д.А. 1979 йил 27 декабрда Тошкент шаҳрида таваллуд топган. 2003 йилда 2 ТошДавТИ «Даволаш иши» йўналишини тамомлаган. 2004 йилдан 2007 йилгача ТТА факультет ва госпитал жарролхлик кафедраси базасида «Қон-томир жарроҳлиги» мутахассислиги бўйича магистратурани ўқиган. 2007 йилдан 2008 йилгача ТТА 2 клиникаси ангионеврология бўлимида ординатор бўлиб ишлаган. 2008 йилдан ҳозиргача ТТА факультет ва госпитал жарроҳлик кафедраси ассистенти лавозимида ишлаб келмоқда.\nАдылходжаев Асқар Анварович – ТТА даволаш факультети факультет ва госпитал жарроҳлик кафедра ассистенти, тиббиёт фанлари доктори.\nАдылходжаев А.А. 1981 йил 14 сентябрда Тошкент шаҳрида туғилган. 2005 йил 1 ТошМИни «Умумий амалиёт врачи – педагог» мутахассислиги бўйича тамомлаган. 2005 йилдан 2008 йилгача ТТА факультет ва госпитал жарроҳлик кафедрасида «Умумий жарроҳлик» мутахассислиги бўйича магистратурани ўқиган. Магистрлик диссертациясини «Ошқозон ости бези бошча қисми ўсмаси мавжуд механик сариқлик билан асоратланган беморларда мининвазив даволаш усуллари» мавзусида ҳимоя қилган. 2011 йилда «Ошқозон ости бези ксалликларида эндоваскуляр аралашувларни такомиллаштириш» мавзусида номзодлик диссертациясини ҳимоя қилган. 8 та илмий мақолалар ва тезислар муаллифи ва 1 та рационализаторлик таклифи муаллифи. 2008 йилда Н.Н. Блохина номидаги онкологик марказ «Жигар ва Ошқозон ости бези ўсмалари» бўлимида малака оширган.\nАсосий илмий-тадқиқот йўналишлари: абдоминал, шошилинч жарроҳлик.\nАсраров Ўктамхон Асқархонович-ТТА даволаш факультети факультет ва госпитал жарроҳлик кафедра ассистенти.\n1981 йил туғилган, ўзбек, маълумоти олий. 2005 йил 2 ТошДавТИ даволаш факультетини тамомлаган. 2005 йилдан 2008 йилгача ТТА факультет ва госпитал жарроҳлик кафедрасида “Қон томир жарроҳлиги” бўйича магистратурани ўтаган.\nҲозирда факультет ва госпитал жарроҳлик кафедраси ассистенти ҳисобланади. 2008 йилда Москвада им. Владимирский номли МОНИКИ клиникасида малака оширган. 2011 йилда акад. Ш.И.Каримов раҳбарлигида «Сурункали бош мия қон айланиш етишмовчилиги бўлган мультифокал атеросклерозли беморларда жарроҳлик даволаш усуллари» мавзусида номзодлик диссертациясини ҳимоя қилган. 5 та мақола ва 17 та тезислар муаллифи.\nАсосий илмий-тадқиқот йўналишлари: қон-томир ва шошилинч жарроҳлик.\nАлиджанов Ҳожиакбар Кошипович – ТТА даволаш факультети факультет ва госпитал жарроҳлик кафедра ассистенти.\n1982 йил 26 сентябрда Тошкент шаҳрида, хизматчи оиласида туғилган. 1989 йилдан 1996 йилгача Тошкент шаҳридаги №29-ўрта мактабда таҳсил олди. 1999 йил ТДТУ қошидаги лицей интернатни тамомлаган ва шу йил 1 ТошДавТИ даволаш факультетига кирган. 2006 йил ТТА ни “Умумий Амалиёт врачи” мутахассислигини битирган. 2006 йилдан 2009 йилгача факультет ва госпитал жарроҳлик кафедрасида “Қон томир жарроҳлиги” йўналиши бўйича магистратурани ўқиган. 2012 йилдан факультет ва госпитал жарроҳлик кафедраси ассистенти ҳисобланади. 2012 йилда академик Ш.И. Каримов раҳбарлигида «Бош мия реваскуляризациясини ички уйқу артерияси окклюзияли беморларда ташқи уйқу артериясини реконструкция қилиш имкониятлари» мавзусида номзодлик диссертациясини ҳимоя қилган. 60 дан ортиқ илмий мақолалар, 1 монография муаллифи.\nАлиджанов Х.К. 2009 йилдан Европа ангиологлари ва қон-томир жарроҳлари жамияти аъзоси.\nАсосий илмий-тадқиқот йўналишлари: қон-томир жарроҳлиги.\nАшуров Шероз Эрматович – ТТА даволаш факультети факультет ва госпитал жарроҳлик кафедра ассистенти.\nАшуров Ш.Э. 1982 йил 10 июнда Самарқанд вилояти Жомбой туманида, хизматчи оиласида туғилган. 2006 йил СамМИ ни “Умумий Амалиёт врачи” мутахассислигини битирган. 2006 йилдан 2009 йилгача факультет ва госпитал жарроҳлик кафедрасида “Умумий жарроҳлик” йўналиши бўйича магистратурада ўқиган. 2012 йилдан факультет ва госпитал жарроҳлик кафедраси ассистенти ҳисобланади. 2011 йил мартдан буён Тошкент Тиббиёт Академияси II-клиникаси шошилинч жаррохлик булимида жаррох-шифокор лавозимида ишламокда. 2016 йилдан даволаш факультети факультет ва госпитал жарроҳлик кафедра ассистенти ҳисобланади.\nКўплаб илмий мақолалар муаллифи.\nАсосий илмий-тадқиқот йўналишлари: Абдоминал ва шошилинч жаррохлик.\nДжафаров Саидамир Мурадович – ТТА даволаш факультети факультет ва госпитал жарроҳлик кафедра ассистенти.\nДжафаров С.М. 1985 йил 22 мартда Тошкент шахрида туғилган. 2008 йил Тошкент Тиббиёт Академиясини “Умумий амалиёт шифокори” мутахассислиги бўйича тамомлаган. 2008 йилдан 2011 йилгача ТТА факультет ва госпитал жарроҳлик кафедрасида “Умумий хирургия” йўналиши бўйича магистратурада таҳсил олган. 2011 йилда «Торакал жарроҳликда қайта жарроҳлик амалиётлари» мавзусида магистрлик диссертациясини ҳимоя қилган. 2011-2013 йилларда Шошилинч торакал ва қон-томир жарроҳлик бўлимида врач-ординатор лавозимида ишлаган. 2013 йилдан ангиография ва РЭХ бўлимида ишлаб келмоқда. 2013 йилдан даволаш факультети факультет ва госпитал жарроҳлик кафедра ассистенти ҳисобланади.\nАсосий илмий-тадқиқот йўналишлари: эндоваскуляр жарроҳлик.\nМўминов Рустам Тўлқинбоевич – ТТА даволаш факультети факультет ва госпитал жарроҳлик кафедра ассистенти.\nМуминов Р.Т. 1985 йил 27 августда Россиянинг Тула шаҳрида туғилган. 2009 йилда Андижон давлат тиббиёт институтни “Даволаш факультетини” тамомлаган. 2009-2011 йилларда «Умумий жарроҳлик» йўналиши бўйича ТТА даволаш факультети факультет ва госпитал жарроҳлик кафедра базасида клиник ординатурани ўтаган. 2011 йилдан ТМА II клиникаси ангионеврология жарроҳлик бўлимида шифокор-ординатор лавозимида ишлаб келмоқда. 2012 йилдан ТТА даволаш факультети факультет ва госпитал жарроҳлик кафедра ассистенти ҳисобланади.\nСурункали қон-томир етишмовчилиги мавзусида 35 дан ортиқ публикациялар муаллифи.\nАсосий илмий-тадқиқот йўналишлари: Қон-томир жарроҳлиги ва шошилинч жарроҳлик.\nСаттаров Ойбек Тохирович – ТТА даволаш факультети факультет ва госпитал жарроҳлик кафедра ассистенти.\nСаттаров О.Т. 1984 йил 13 январда Кашкадарё вилоятида ишчи олисади туғилган. 2007 йилда Тошкент Тиббёт Академиясини “умумий амалиёт шифокори” мутахассилиги бўйича тамомлаган. 2008 йилдан 2010 йилгача «умумий хирургия» бўйича магистратурада ўқиган. 2010 йилдан 2012 йилгача ТТА Марказий Илмий Лабораториясида кичик илмий ходим вазифасида ишлаган. 2012 йилдан бери бир кунлик хирургик стационарда жаррох вазифасида ишлайди.\n2014 йилдан хозирги кунгача кафедра ассистенти бўлиб ишлайди\nВ 2012 йилда профессор Охунов А.О. рахбарлигида, фан номзоди диссертациясини ёқлаган.\n30дан ортиқ илмий публикациялар, 8 рационализатор таклиф ва 2 ихтиро муаллифи.\nсосий илмий-тадқиқот йўналишлари: абдоминал каминвазив жарроҳлик.\nХамидова Юлия Вячеславовна – ТТА даволаш факультети факультет ва госпитал жарроҳлик кафедра ассистенти.\nХамидова Ю.В., 1988 йил 13 декабрда Тошкент шахрида ишчи оиласида туғилган. 2005 йилда Тошкент шахри 50 мактабни тугатган ва Тошкент Тиббиёт Академияси даволаш факультетига қабул қилинган ва уни 2012 йилда тугатган. 2012 йилдан 2015 йилгача Умумий жаррохлик мутахассислиги бўйича таълим олган. 2015 йил сентябрь ойидан Тошкент Тиббиёт Академияси даволаш факультети факультет ва жаррохлик кафедрасининг ассистенти ва Тошкент Тиббиёт Академияси 2-клиникаси шошилинч ўкрак қафаси ва қон томир жаррохлиги бўлими шифокор-ординатори. Австрия PMU university да малака оширган. Инглиз ва француз тилларини билади.\nSo’nggi xabarlar\tПрофессор Беркинов У.Б. прошел стажировку в Республике Корея\n«СУРУНКАЛИ БОШ МИЯ ҚОН АЙЛАНИШИ ЕТИШМОВЧИЛИГИ ДИАГНОСТИКАСИ ВА ХИРУРГИК ДАВОЛАШНИНГ ДОЛЗАРБ МАСАЛАЛАРИ»\nКелажак ёшлар қўлида!\n“Коронар ва каротид артерияларнинг қўшма зарарланишида ташхис ва даволаш тактикаси” мавзусида интеграл маъруза\nЎзбекистон республикаси президенти Ислом Абдуғаниевич Каримовнинг порлоқ хотирасига бағишланган “ХОТИРА ДАРСИ”\nArxivlar\tDecember 2016\nRuknlar\tKonferensiyalar (1)\nTalabalar bilan ishlash (1)\nCounter Recent Comments\tDavolash fakultetining Fakultet va gospital xirurgiya kafedrasi\tProudly powered by WordPress.


Узоқ ва мустаҳкам муносабатлар сири нимада? Машҳур жуфтликлардан маслаҳатлар - Zamin.uz\n09:53 / 13.09.2020\nШоу-бизнес вакилларининг турмуши ўхшамайди, улар узоқ муносабатда бўлолмайди, деган ўй хаёллар ҳамиша ҳам тўғри эмас. Турмуш ўртоғи ва фарзандлари билан бахтли ҳаёт кечириб келаётган машҳурлар бунинг исботи.\nЖессика Бил ва Жастин Тимберлейк\n2007 йилда учрашишни бошлаган ва 2012 йилда турмуш қурган Жессика Бил ва Жастин Тимберлейкнинг бир қиз фарзанди бор. Бил турмушда, жуфтини бахтли қилишга ҳаракат қилиш, тушуниш ва қўллаб-қувватлаш кераклигини таъкидлайди.\nТом Хенкс ва Рита Уилсон – 35 йил бирга\n1985 йилда танишган Хенкс ва Уилсон 1988 йилда турмуш қурган, икки фарзанди бор. Саратон касаллигини бошидан ўтказган Рита, қийин вазиятда жуфтингнинг сенга қандай муносабатда бўлишини билиб бўлмаслигини айтиб, касаллигида ҳамиша ёнида бўлган Томдан миннатдор эканлигини таъкидлайди.\nДензел ва Паулетта Вашингтон — 40 йил бирга\n1980 йилда учрашишни бошлаган жуфтлик икки йилдан кейин оила қурган. Вашингтонларнинг тўрт нафар фарзанди бор. Актёрнинг таъкидлашига қараганда, оилада ҳам ишда ҳам энг асосийси руҳий яқинлик ва бир-бирини тушуниш ҳисобланади.\nСара Жессика Паркер ва Мэттью Бродерик — 25 йил бирга\n1995 йилда танишган жуфтлик орадан икки йил ўтиб оила қурган. Улар суррогат она томонидан дунёга келтирилган эгизак қизларнинг ота-онаси. Актриса турмуш ўртоғи билан бирга мунтазам равишда учрашувга чиқади ва орада танаффус эълон қилиб туриш ҳам керак деб ҳисоблайди. Жуфтлик ҳар куни бир-бирининг қандайдир янги томонини кашф қилади. Бродерикнинг таъкидлашига қараганда, нима бўлишидан қатъи назар жуфтлик гаплашишда давом этиши ва дўст бўлиши керак.\nМерил Стрип ва Дон Гаммер — 42 йил бирга\n1978 йилда турмуш қурган жуфтликнинг тўрт фарзанди бор. Актриса уларнинг бахтиёр турмуши сири бир-бирга яхшилик раво кўриш, ён боса билиш ва кези келганда жим туришни билишда деб ҳисоблайди. «Замин» янгиликларини «Вконтакти»да кузатиб боринг\n14-11-2019, 23:36, Ҳаёт тарзи\nЭнг бахтли одамлар тоифасига кимлар киради?\n29-05-2019, 20:12, Ҳаёт тарзи\nҒаройиб жуфтлик (фото)\n16-05-2019, 21:40, Ҳаёт тарзи\n11-12-2018, 07:17, Ҳаёт тарзи


Шавкат Мирзиёев МХХнинг собиқ мулозимини «сотқин» деб атади (аудио) - Daryo\n16:00, 08.02.2018 144571\nШавкат Мирзиёев МХХнинг собиқ мулозимини «сотқин» деб атади (аудио)\nМавзуга доир: Президент шу вақтгача кимларни «сотқин» деб атади?\nПрезидентнинг ушбу йиғилишдаги нутқидан бир ярим дақиқалик аудио февраль ойи бошида ижтимоий тармоқлар ва мессенжерларда тарқалди, шунингдек, «Kun.uz» нашрида эълон қилинди. Audiоёзув ким томонидан ёзиб олингани ва нима учун энди тарқатилгани номаълум.\nАввалроқ Сурхондарёдаги Президент иштирокидаги йиғилишнинг расмий манбаларда маълум қилинмаган бошқа бир тафсилоти эълон қилинган эди. Унда Шавкат Мирзиёев Ақтўбедаги 52 ўзбекистонликнинг ўлимига сабаб бўлган фожиадан сўнг ўзгарганини маълум қилган.\nМавзуга доир: Шавкат Мирзиёев: Ақтўбедаги воқеадан сўнг бутунлай ўзгардим, энди бошқача фикрлайман\n21:09 Бугун 3036\n20:56 Бугун 2546\n20:41 Бугун 1668\n20:25 Бугун 6292\n19:19, 19.02.2020 120416\n21:16, 19.02.2020 103876\n20:58, 20.02.2020 96350\n09:40, 20.02.2020 89713


Хурмо истеъмол қилаётганда организмда нималар содир бўлади - 07.12.2021, Sputnik Ўзбекистон\nХурмо истеъмол қилаётганда организмда нималар содир бўлади\nАфсоналарга кўра, хурмо абадий ёшлик ва гўзаллик манбаи. Ростдан ҳам шундайми? Sputnik Беларусь буни ўрганди. 07.12.2021, Sputnik Ўзбекистон\nХурмо ҳосилининг палласи сентябрь- ноябрь ойларига тўғри келади, аммо савдо расталарида ушбу ажойиб маҳсулот тезда йўқолиб қолмайди.Хурмо танлаш жуда осон: йирик, ялтироқ, ёриқлари бўлмаган силлиқ мевани танлайсиз. Мева барглари яшил доғларсиз, қаттиқ бўлиши лозим. Юмшоқ хурмони дарҳол истеъмол қилиш, қаттиқларини эса яна бироз етилишига олиб қўйиш керак.Хўш, хурмо истеъмол қилаётганда организмда нималар содир бўлади?Иммунитетни мустаҳкамлайдиХурмо - кўп касалликларга қарши ажойиб восита, таркибида Витамин С мўл бўлганлиги сабабли, бутун организм иш фаолиятига таъсир қилади. Витамин С, бета-каротин ва калий комбинацияси эса олимлар томонидан иммун ҳужайларини тиклаш учун “олтин таркиб” дея топилган.Қаришни секинлаштирадиХурмо таркибида антиоксидантлар ниҳоятда кўп. Улардан бири - катехин-организм ҳужайралари қаришини олдини олади. Айнан антиоксидантлар туфайли хурмо қаттиқ ва ёпишқоқ. Бу эса милкларни ҳимоя қилади.Ҳазм қилишни яхшилайдиИчакларнинг яхши фаолияти манбаи бу- клетчатка. Таркибида клетчатка кўплиги бўйича эса хурмо мутлақ рекордчи: 100 грамм маҳсулотга 10% суткалик озиқ-овқат толалари тўғри келади. Метаболизм фаолиятини шунингдек, фолий кислотаси ва витамин В6 каби моддалар ҳам яхшилайдиКўриш қобилиятини яхшилайдиХурмо А витамининг юқори миқдори туфайли ёрқин тўқ сариқ рангга эга. А витамини эса кўриш қобилияти учун энг яхши дори. Каротин моддаси қоронғуда кўриш, рангларни идрок этишда ёрдам беради ҳатто, коньюктивитни (кўз шаффоф шиллиқ қавати яллиғланиши)ни олдини олади.Шишларнинг олдини оладиХурмо- табиий сийдик ҳадовчи маҳсулот, шунинг учун ҳам шишларнинг олдини олади.Меванинг тўқ сариқ мағзи суюқликни осон ҳайдайди, калий фойдали витаминлар ва минералларнинг организмда сақлаб қолишни таъминлайди. Шунингдек, хурмо қувват беради, ваҳима хуружини камайтиради, стрессни енгиллаштиради.Хурмонинг яна бир ёқимли хусусияти: мутахассисларининг фикрига кўра, ушбу мева ҳиқичоқдан халос бўлишда ҳам кўмак беради.\nшифокорлар тавсияси, хурмо\nАфсоналарга кўра, хурмо абадий ёшлик ва гўзаллик манбаи. Ростдан ҳам шундайми? Sputnik Беларусь буни ўрганди.\nХурмо ҳосилининг палласи сентябрь- ноябрь ойларига тўғри келади, аммо савдо расталарида ушбу ажойиб маҳсулот тезда йўқолиб қолмайди.\nХурмо танлаш жуда осон: йирик, ялтироқ, ёриқлари бўлмаган силлиқ мевани танлайсиз. Мева барглари яшил доғларсиз, қаттиқ бўлиши лозим. Юмшоқ хурмони дарҳол истеъмол қилиш, қаттиқларини эса яна бироз етилишига олиб қўйиш керак.\nХўш, хурмо истеъмол қилаётганда организмда нималар содир бўлади?\nХурмо - кўп касалликларга қарши ажойиб восита, таркибида Витамин С мўл бўлганлиги сабабли, бутун организм иш фаолиятига таъсир қилади. Витамин С, бета-каротин ва калий комбинацияси эса олимлар томонидан иммун ҳужайларини тиклаш учун “олтин таркиб” дея топилган.\nХурмо таркибида антиоксидантлар ниҳоятда кўп. Улардан бири - катехин-организм ҳужайралари қаришини олдини олади. Айнан антиоксидантлар туфайли хурмо қаттиқ ва ёпишқоқ. Бу эса милкларни ҳимоя қилади.\nҲазм қилишни яхшилайди\nИчакларнинг яхши фаолияти манбаи бу- клетчатка. Таркибида клетчатка кўплиги бўйича эса хурмо мутлақ рекордчи: 100 грамм маҳсулотга 10% суткалик озиқ-овқат толалари тўғри келади. Метаболизм фаолиятини шунингдек, фолий кислотаси ва витамин В6 каби моддалар ҳам яхшилайди\nХурмо А витамининг юқори миқдори туфайли ёрқин тўқ сариқ рангга эга. А витамини эса кўриш қобилияти учун энг яхши дори. Каротин моддаси қоронғуда кўриш, рангларни идрок этишда ёрдам беради ҳатто, коньюктивитни (кўз шаффоф шиллиқ қавати яллиғланиши)ни олдини олади.\nШишларнинг олдини олади\nХурмо- табиий сийдик ҳадовчи маҳсулот, шунинг учун ҳам шишларнинг олдини олади.\nМеванинг тўқ сариқ мағзи суюқликни осон ҳайдайди, калий фойдали витаминлар ва минералларнинг организмда сақлаб қолишни таъминлайди. Шунингдек, хурмо қувват беради, ваҳима хуружини камайтиради, стрессни енгиллаштиради.\nХурмонинг яна бир ёқимли хусусияти: мутахассисларининг фикрига кўра, ушбу мева ҳиқичоқдан халос бўлишда ҳам кўмак беради.


«ДИНАМО» «БУХОРО» БИЛАН ДУРАНГ ЎЙНАДИ\nЯнги мавсумга пухта тайёргарлик кўраётган “Динамо” жамоаси Тошкентда навбатдаги назорат учрашувида майдонга тушди.\nБу сафар Даврон Файзиев шогирдлари Бахтиёр Ашурматов қўл остидаги “Бухоро” клубига қарши майдонга тушишди. Учрашувда икки томон ҳам бир қатор футболчиларни синовдан ўтказди.\nЎйинни ҳужумкор бошлаган Самарқанд жамоаси вакиллари 14-дақиқада ҳисобни очишди. Ҳимоячи Ҳакимхон Аъламхоновнинг бош билан йўллаган зарбаси Самарқанддан Қибрайга етиб келган мухлисларнинг олқишига сабаб бўлди, 1:0.\nГолдан кейин «Бухоро» жамоаси ҳам ҳужумкорликни оширди. Натижада 34-дақиқада ҳозирда “Бухоро” сафида тўп сураётган “Динамо”нинг собиқ футболчиси Достон Ибрагимов мувозанатни тиклади, 1:1.\nИккинчи бўлимда икки мураббий ҳам бир қатор футболчиларни синовдан ўтказишди. Баҳс якунига қадар самарқандликлар сафидан Отабек Нарзуллаев, Дилмурод Каримов, Нозим Умуровларда, бухороликлар таркибидан Акром Баҳриддинов, Раҳматулла Бердимуродовларда ҳам ҳисобни ўзгартириш имконият бор эди. Тенгкурашлар остида кечган баҳс ўйинга мос натижа билан якунланди – 1:1.\n«Динамо» жамоасининг Тошкентдаги йиғини давом этади.\n12 февраль (cешанба). Қибрай\n“ДИНАМО” – “БУХОРО” – 1:1\nГоллар: Ҳакимхон Аъламхонов 14 – Достон Ибрагимов 34.\n«Динамо»: Шоҳруҳ Эшбўтаев, Акмал Холмуродов, Ҳакимхон Аъламхонов, Миркомил Локаев, Аваз Агалиев, Комил Шарофутдинов, Дамир Темиров, Сардор Эминов, Обид Ҳакимов, Санжар Баротов, Воҳид Шодиев. “Динамо” (2-бўлим): Акром Хўжаев, Отабек Нарзуллаев, Шерзод Жалилов, Жасур Уринов, Дилмурод Каримов, Суннатилла Абдуллажонов, Мирзакамол Камолов, Бобур Қосимов, Темур Шарипов, Қадамбой Нурметов, Нозим Умуров.\n«Бухоро» (1-бўлим): Н.Ашурматов, А.Кулеша, Р.Очилов, Т.Шамсиддинов, Ж.Убайдуллаев, Б.Шодмонов, А.Жўраев, А.Собиржонов, Д.Ибрагимов, М.Муҳиддинов, А.Тўраев.\n“Динамо”нинг 3 ва 4-йиғиндаги назорат учрашувларида қайд этган натижалари:\n25 январь. Қибрай\n“Металлург” – “Динамо” – 1:0\n26 январь. Тошкент\n“Бунёдкор” – “Динамо” – 2:1\nЎқилди (марта): 1034. Киритилган сана: 2019-02-12 13:00:00.


Тавба қилмоқ инсон бурчи - Баҳоуддин Нақшбанд ёдгорлик мажмуаси маркази\nТавба қилмоқ инсон бурчи\n17 декабр 2016 й.\n1706 марта ўқилди.\nИнсон ҳаётида билиб-билмай турли хатоларга йўл қўяди, гуноҳ ишларга қўл уради, Аллоҳ таоло қайтарган бирор амални қилиб қўяди. Маълумки, гуноҳ ва хатоларнинг ювувчиси, кетказувчиси тавба ва истиғфордир.\nУламоларнинг таъкидлашича : “Ҳар бир гуноҳга тавба қилмоқ вожибдир. Агар гуноҳ бирор кишига тааллуқли бўлмасдан Аллоҳ билан банда орасида бўлса, унинг учта шарти бордир:\n1.\tГуноҳдан четлашшиш.\n2.\tУ гуноҳни қилганига пушаймон бўлиш.\n3.\tҲечам энди уни қилмасликка қасд қилиш.\nАгар бу шартлардан бири топилмаса кишининг тавбаси дуруст бўлмайди. Агар гуноҳ бирор инсонга таъаллуқли бўлса унда тавбанинг шартлари тўрттадир: юқоридаги учта шарт ва тўртинчиси эса – у инсоннинг ҳаққидан ўзини озод қилиш. Агар мол-дунё ёки шунга ўхшаш нарсалар бўлса уни эгасига қайтаради. Агар жазо қоим қилинадиган даражада туҳмат қилган бўлса жазосини тортади ёки ҳақ эгасидан кечиришини сўрайди. Агар ғийбат қилган бўлса уни ўзига (узр сўраб) ҳалол қилиб олаади. Киши барча гуноҳлардан тавба қилиши лозимдир. Агар баъзи гуноҳларидан тавба қилса ҳақ аҳли наздида у ўша гуноҳларидан тавба қилган ҳисобланади, тавба қилмаган гуноҳлари эса зиммасида қолаверади. Тавбанинг вожиб эканлигига Қуръони каримдан, суннатдан, мусулмон умматининг ижмосидан ҳам келган далиллар мавжуд”.\nАллоҳ таоло Нур сурасининг 31 оятида:\n“Аллоҳга барчангиз тавба қилинг, эй мўминлар! Шоядки, нажот топсангизлар”,\nҲуд сурасининг 3 оятида:\n“Роббингизга истиғфор айтинглар, сўнгра Унга тавба қилинглар”.\nТаҳрим сурасининг 8 оятида:\n“Эй, иймон келтирганлар! Аллоҳга холис тавба қилинглар!”, деб марҳамат қилади.\nАшраф Али Таҳонавий: “Насуҳ тавба қалб амалларидан бўлиб, қалбни гуноҳлардан тозалашдан иборатдир. Унинг аломати банда маъсиятни ёмон кўриши ва қабиҳ санаши ҳамда ҳеч хотирига келтирмаслигидир”, деганлар.\nАбу Ҳурайра розияллоҳу анҳудан ривоят қилинади. “Расулуллоҳ соллоллоҳу алайҳи ва салламнинг “Аллоҳга қасамки, мен бир кунда Аллоҳ таолога етмиш мартадан кўп истиғфор айтиб тавба қиламан”, деганларини эшитдим”. Имом Бухорий ривояти.\nБиз ушбу ҳадиси шарифдан пайғамбар алайҳиссаломнинг умматларини истиғфор айтишга ундаётганларини кўрамиз, у зот маъсум (гуноҳдан пок ) бўлишлари, халойиқнинг энг афзали, Аллоҳ таоло у зотнинг олдинги-ю кейинги гуноҳларини мағфират қилганига қарамай истиғфор айтиб тавба қилишлари биз учун таълимдир. Истиғфор ва тавбада бардавом бўлиш инсонни билмасдан қилиб қўйган гуноҳларини мағфират бўлишига сабаб бўлади.\nАғар ибн Ясар Музаний розияллоҳу анҳудан ривоят қилинади. Расулуллоҳ соллоллоҳу алайҳи ва саллам: “Эй инсонлар, Аллоҳга тавба қилиб, истиғфор айтинглар. Чунки мен бир кунда юз марта тавба қиламан”, дедилар. Имом Муслим ривояти.\nОлимлар пайғамбаримизнинг ушбу ҳадислардан маълум бир ададни белгилаб эмас балки кўплаб айтишга ундаётганларини айтишади. Шундай экан бу ва юқоридаги ҳадисдан кишидан талаб қилинган амал тавба ва истиғфорларини кун давомида бу ададларда чегараламасдан айтмоқлигидир.\nАбу Мусо Ашъарий розияллоҳу анҳудан ривоят қилинади. Пайғамбар соллоллоҳу алайҳи ва саллам: “Аллоҳ таоло кундузи гуноҳ қилганлар тавба қилишлари учун кечқурун раҳмат қўлини ёзади. Кечқурун гуноҳ қилганлар тавба қилишлари учун кундузи тавба қўлини ёзади. Бу қуёш мағрибдан чиққунига қадар давом этади” –дедилар.\nАллоҳ таолонинг бандаларига раҳмати чексиз бўлиб маълум бир вақтга чекланмайди. Банда кундузи ёки кечқурун гуноҳга қўл уриб қўйса унинг тавбаси учун тезда шошилиши лозим эканлигини бу ҳадисдан тушуниб оламиз. Тавба эшиги ҳам доимо очиқдир, тоинки қуёш машриқдан чиқиб турган экан. Аммо қиёматнинг катта аломатларидан ҳисобланган қуёшнинг мағрибдан чиқиши билан тавба эшиги ҳам ёпилади.\nТавба аслини олганда, олий мақомлардан биридир. Шунинг учун Аллоҳ таолонинг энг суюкли бандалари бўлмиш набийлар ва расуллар ҳам тавбани маҳкам тутганлар. Шайтон алайҳилаъна тавба қилмай, тавқи лаънатга учради. Одам алайҳиссалом тавба билан мукаррамликка эришдилар\nАбдуллоҳ ибн Умар розияллоҳу анҳумодан ривоят қилинади. Расулуллоҳ соллоллоҳу алайҳи ва саллам: “Аллоҳ таоло банданинг тавбасини жони халқумига келгунича қабул қилади”, дедилар. Демак, биз бандалар гуноҳларимизга жонимиз халқумга келишидан аввал ҳаракат қилишимиз лозим.\nЛуқмони ҳаким ўғилларига айтганлар: «Эй ўғлим, тавбани кечиктирма! Чунки ўлим кутилмаганда келади. Ким тавбани кечиктириб, нажотга шошилмас экан, иккита катта хатар ичида қолади: биттаси – гуноҳлар зулмати тўпланиб, қалбни тўла қоплайди, сўнг уни муҳрлаб ташлайди. Гуноҳ муҳрланган қалбдан ўчмайди: иккинчи хатар – касаллик ёки ўлим тавбадан илгари келиб, хатоларни ўнглаш учун вақт қолмайди».\nЖон ҳалқумга келмасидан илгари тавба қилиш зарур. Ундан кейин кеч бўлади. “Гуноҳларим кўп, Аллоҳ таоло уларни кечирармикин” деган шубҳа-гумонлардан узоқ бўлиш лозим, Аллоҳ таолонинг раҳмат ва мағфирати ҳақ ва кенгдир. Аллоҳ таолонинг раҳматидан фақат шайтон ва кофир кимсаларгина умидсиз бўлади, биз бандалар Парвардигор раҳматини истаб, мунтазам астойдил, чин дилдан тавба қилайлик. Зотан, самимий юракдан қилинган тавба туфайли Аллоҳ таоло бандасининг гуноҳларини кечиради. Аллоҳ таоло барчаларимизга ҳақиқий тавба қилишимизни насиб этсин.